Source: http://alegeri.md/w/Hot%C4%83r%C3%A2rile_Comisiei_Na%C8%9Bionale_Extraordinare_de_S%C4%83n%C4%83tate_Public%C4%83
Timestamp: 2020-08-13 17:08:34+00:00
Document Index: 32354357

Matched Legal Cases: ['Hotărâre nr. 23', 'Hotărâre nr. 22', 'Hotărâre nr. 21', 'Hotărâre nr. 20', 'Hotărâre nr. 19', 'Hotărâre nr. 18', 'Hotărâre nr. 17', 'Hotărâre nr. 16', 'Hotărâre nr. 15', 'Hotărâre nr. 14', 'Hotărâre nr. 13', 'Hotărâre nr. 12', 'Hotărâre nr. 11', 'Hotărâre nr. 10', 'Hotărâre nr. 23', 'Hotărâre nr. 22', 'Hotărâre nr. 21', 'Hotărâre nr. 20', 'Hotărâre nr. 19', 'Hotărâre nr. 18', 'Hotărâre nr. 17', 'Hotărâre nr. 16', 'Hotărâre nr. 15', 'Hotărâre nr. 14', 'Hotărâre nr. 13', 'Hotărâre nr. 12', 'Hotărâre nr. 11', 'Hotărâre nr. 10', 'Hotărâre nr. 820']

Hotărârile Comisiei Naționale Extraordinare de Sănătate Publică - alegeri.md
Hotărârile Comisiei Naționale Extraordinare de Sănătate Publică
Comisia Națională Extraordinară de Sănătate Publică gestionează situația epidemiologică din Republica Moldova în contextul răspândirii infecției COVID-19. După expirarea stării de urgență, Comisia a instituit stare de urgență în sănătate publică, din 16 mai până la 31 august 2020, cu posibilitatea de prelungire în funcție de evoluția situației epidemiologice.
1 Hotărâre nr. 23 din 7 august 2020
1.1 Anexă la Hotărârea nr. 23 din 7 august 2020
1.1.1 Instrucțiune privind funcționarea piscinelor/ bazinelor de înot în condițiile situației pandemice prin infecția COVID-19
2 Hotărâre nr. 22 din 31 iulie 2020
3 Hotărâre nr. 21 din 24 iulie 2020
4 Hotărâre nr. 20 din 10 iulie 2020
5 Hotărâre nr. 19 din 27 iunie 2020
6 Hotărâre nr. 18 din 24 iunie 2020
7 Hotărâre nr. 17 din 23 iunie 2020
7.1 Anexa nr. 1 la Hotărârea nr. 17 din 23 iunie 2020
7.1.1 Reguli Generale (IRG) referitor la măsurile de prevenire a infecției COVID-19
7.2 Anexa nr. 2 la Hotărârea nr. 17 din 23 iunie 2020
8 Hotărâre nr. 16 din 18 iunie 2020
8.1 Anexă la Hotărârea nr. 16 din 15 iunie 2020
8.1.1 Instrucțiune cu privire la măsurile de prevenire a infecției COVID-19 în desfășurarea competițiilor de fotbal
9 Hotărâre nr. 15 din 12 iunie 2020
10 Hotărâre nr. 14 din 3 iunie 2020
11 Hotărâre nr. 13 din 29 mai 2020
11.1 Anexa nr. 1 la Hotărârea nr. 13 din 29 mai 2020
11.1.1 Instrucțiune cu privire la măsurile de prevenire a infecției COVID-19 în cadrul Centrelor comerciale
11.2 Anexa nr. 2 la Hotărârea nr. 13 din 29 mai 2020
11.2.1 Instrucțiune cu privire la măsurile de prevenire a infecției COVID-19 în centrele sportive, terenurile de sport, bazinele sportive în procesul de organizare a antrenamentelor individuale și contact
11.3 Anexa nr. 3 la Hotărârea nr. 13 din 29 mai 2020
11.3.1 Instrucțiune cu privire la măsurile de prevenire a infecției COVID-19 în activitatea Bisericilor/ Lăcașelor Sfinte
12 Hotărâre nr. 12 din 25 mai 2020
12.1 Anexa nr. 1 la Hotărârea nr. 12 din 25 mai 2020
12.1.1 Instrucțiune cu privire la măsurile de prevenire a infecției COVID-19 în cadrul piețelor comerciale
12.2 Anexa nr. 2 la Hotărârea nr. 12 din 25 mai 2020
12.2.1 Instrucțiune privind prevenirea infecției COVID-19 în activitatea instituțiilor de alimentație publică
13 Hotărâre nr. 11 din 15 mai 2020
13.1 Anexă la Hotărârea nr. 11 din 15 mai 2020
13.1.1 Instrucțiunea privind instituirea regimului de carantină în localități
14 Hotărâre nr. 10 din 15 mai 2020
15 Componența
Hotărâre nr. 23 din 7 august 2020
26 990/29 087
7 martie 13 august
19 100/20 276
persoane vindecate
16 martie 12 august
835/878
18 martie 13 august
În temeiul art. 58 din Legea nr. 10/2009 privind supravegherea de stat a sănătății publice[1] (Monitorul Oficial, 2009, nr. 67, art. 183), cu modificările ulterioare, la propunerea Directorului Agenției Naționale pentru Sănătate Publică, începând cu data de 16 mai, prin Hotărârea nr. 10 din 15 mai 2020 a Comisiei Naționale Extraordinare de Sănătate Publică, a fost declarată starea de urgență în sănătate publică pe întreg teritoriul Republicii Moldova.
Urmare a analizei situației epidemiologice actuale, precum și a evaluării nivelului de respectare a măsurilor de sănătate publică, Comisia Națională Extraordinară de Sănătate Publică,
1. Reluarea, din data de 10 august 2020, a activității piscinelor/ bazinelor de înot, cu condiția respectării prevederilor Instrucțiunii de funcționare a piscinelor/ bazinelor de înot în condițiile situației pandemice prin infecția COVID-19, conform Anexei.
2. În dependență de evoluția și tendința situației epidemiologice a infecției COVID-19, măsurile restrictive vor fi revizuite.
3. Hotărârile Comisiei Naționale Extraordinare de Sănătate Publică sunt executorii pentru autoritățile administrației publice centrale și locale, pentru persoanele fizice și juridice, indiferent de domeniul de activitate și forma juridică de organizare.
4. Comisiile teritoriale extraordinare de sănătate publică, vor asigura, revizuirea tuturor hotărârilor/ dispozițiilor aprobate, aducându-le în concordanță cu Hotărârile Comisiei Naționale Extraordinare de Sănătate Publică a Republicii Moldova.
5. Nerespectarea măsurilor de sănătate publică expuse în prezenta hotărâre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.
6. Prezenta Hotărâre intră în vigoare din momentul emiterii și se publică pe pagina oficială a Guvernului – arhivat
Anexă la Hotărârea nr. 23 din 7 august 2020
Instrucțiune privind funcționarea piscinelor/ bazinelor de înot în condițiile situației pandemice prin infecția COVID-19
Înainte de deschiderea obiectului este necesară organizarea efectuării curățeniei generale cu utilizarea substanțelor dezinfectante înregistrate în modul stabilit de legislația națională.
Pentru gestionarea fluxului de vizitatori, evitarea aglomerației, crearea condițiilor igienice de ventilare (pentru piscinele închise) și pentru respectarea graficului aprobat de conducător a dereticării umede a încăperilor și dezinfecția suprafețelor, se va asigura posibilitatea rezervării din timp (telefonic, online) a locului la piscină/ bazin de înot, cu completarea documentației de evidență a vizitatorilor.
Numărul vizitatorilor piscinei/ bazinului de înot nu trebuie să depășească 50% din capacitatea maximă după proiect.
Regulile de acces în zona piscinei/ bazinului de înot trebuie să fie afișate la loc vizibil.
Înainte de intrarea pe teritoriul bazinului de înot sau piscinei se impune efectuarea triajului epidemiologic, care va include verificarea obligatorie a temperaturii pentru vizitatori de către o persoană instruită, responsabilă de această procedură.
Nu se va permite accesul persoanelor care prezintă semne de infecție respiratorie (tuse și strănut frecvente, stare generală alterată) și febră mai mare de 37,0°C și informarea lor despre necesitatea consultării medicului.
Asigurarea locurilor de dezinfectare a mâinilor cu antiseptic, care conține alcool etilic cu concentrația de alcool nu mai puțin de 70%, inclusiv cu instalarea dozatoarelor la intrare în piscină/ clădirea bazinului de înot și pe teritoriu.
Amenajarea teritoriului cu șezlonguri, prin amplasarea lor la distanța de 1,5 metri unul de altul.
Gestionarea fluxului vizitatorilor în vestiare, închiderea a o parte din cabine pentru respectarea distanței fizice.
Vestiarele, încăperile de duș și alte încăperi vor fi dereticate și dezinfectate cât mai frecvent, la un interval nu mai mic de 2 ore.
Grupurile sanitare vor fi prevăzute cu materiale de dereticare și dezinfecție a mâinilor (apă, săpun, soluții dezinfectante pe bază de alcool) și vor fi dereticate și dezinfectate la fiecare 2 ore.
Personalul va activa conform orarului stabilit și va purta echipament de protecție împotriva infectării cu virusul COVID-19 (mască, mănuși, la necesitate).
Controlul accesului în apa bazinului pentru respectarea condiției asigurării distanței de 1,5 metri între vizitatori.
Interzicerea accesului pe teritoriul bazinelor de înot/ piscinelor cu produse alimentare ușor perisabile (produse din carne, pește, lactate, ouă etc.)
Interzicerea accesului persoanelor din grupurile de risc (cu vârsta peste 63 de ani) conform prevederilor Hotărârilor Comisiei Naționale Extraordinare pentru Sănătate Publică.
Administrația bazinului de înot/ piscinei este obligată să:
Organizeze triajul zilnic al angajaților privind starea de sănătate cu excluderea accesului persoanelor care prezintă semne de infecție respiratorie (tuse și strănut frecvente, stare generală alterată) și febră mai mare de 37,0°C.
Efectueze instruirea personalului pe subiectul prevenirii și răspândirii infecției COVID-19, a infecțiilor respiratorii inclusiv prin utilizarea mijloacelor de protecție individuală.
Organizeze controlul utilizării echipamentului de protecție individual și a substanțelor dezinfectante de către angajați, precum și a respectării distanței sociale de către vizitatori.
Asigure și să monitorizeze calitatea apei din bazinul de înot/ piscină și eficacitatea tratării apei.
Asigure entitatea cu saci din polietilenă pentru păstrarea temporară a echipamentelor de protecție de unică folosință, utilizate de angajați și vizitatori în decursul aflării la piscină/ bazinul de înot.
Personalul de deservire este obligat să:
Poarte echipament de protecție (măști, mănuși).
Respecte prevederile prezentei Instrucțiuni.
Informeze administrația privind un potențial contact cu o persoană contaminată cu COVID-19 sau apariția unor simptome clinice.
Hotărâre nr. 22 din 31 iulie 2020
24 733/29 087
17 571/20 276
778/878
1. Se interzice, pe perioada stării de urgență în sănătate publică, activitatea bazinelor de înot/ piscinelor, cu excepția bazinelor sportive, autorizate pentru desfășurarea antrenamentelor și competițiilor sportive, prin ordinul intern al Ministerului Educației, Culturii și Cercetării, la solicitarea federațiilor de profil, în funcție de nivelul de corespundere a entității sportive normelor sanitar-epidemiologice de prevenire și control a infecției COVID-19.
3. Comisiile teritoriale extraordinare de sănătate publică, vor asigura, revizuirea tuturor hotărârilor/ dispozițiilor aprobate, aducându-le în concordanță cu Hotărârile Comisiei Naționale Extraordinare de Sănătate Publică a Republicii Moldova.
4. Nerespectarea măsurilor de sănătate publică expuse în prezenta hotărâre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.
5. Prezenta Hotărâre intră în vigoare din momentul emiterii și se publică pe pagina oficială a Guvernului – arhivat
Hotărâre nr. 21 din 24 iulie 2020
22 483/29 087
15 608/20 276
726/878
În temeiul art. 58 din Legea nr. 10/2009 privind supravegherea de stat a sănătății publice (Monitorul Oficial, 2009, nr. 67, art. 183), cu modificările ulterioare, a Hotărârii nr. 10 din 15 mai 2020 a Comisiei Naționale Extraordinare de Sănătate Publică, la propunerea Directorului Agenției Naționale pentru Sănătate Publică, începând cu data de 16 mai, a fost declarată starea de urgență în sănătate publică pe întreg teritoriul Republicii Moldova.
În Republica Moldova, pană la ziua de 24 iulie 2020, au fost confirmate 22 105 de cazuri de infecție COVID-19, din 135 409 probe efectuate. La moment, sub supraveghere medicală se află 30 836 persoane. În tratament, cazuri active sunt 6 212 persoane, dintre care 421 – stare gravă, 28 supuși ventilării mecanice. Numărul persoanelor tratate de COVID-19 este de 15 174, iar 719 cazuri s-au soldat cu deces. Situația epidemiologică prin infecția cu Coronavirusul de tip nou (COVID-19) în Republica Moldova este caracterizată prin înregistrarea cazurilor de clustere (grupuri de cazuri în timp, locație geografică și/sau expunere comunitară). Urmare a analizei situației epidemiologice actuale, Comisia Națională Extraordinară de Sănătate Publică,
1. Se prelungește pană la data de 31 august 2020 inclusiv, pe întreg teritoriul Republicii Moldova, starea de urgență în sănătate publică, declarată prin Hotărârea nr. 10 din 15 mai 2020 a CNESP, cu posibilitatea de revizuire a termenului dat în funcție de evoluția situației epidemiologice la nivel național.
2. Se reiterează măsurile de prevenire și control a infecției COVID-19, obligatorii pe întreg teritoriul Republicii Moldova, valabile pe perioada stării de urgență în sănătate publică, conform Anexei nr. 1.
3. Se prelungește, pană la 31 august inclusiv, termenul de aplicare a următoarelor măsuri restrictive:
3.1. Interzicerea aflării în locurile publice (păduri, parcuri, alei, plaje etc.), în grupuri mai mari de 3 persoane. Respectarea distanței sociale/fizice de 1 (unu) metru rămâne a fi obligatorie, indiferent de numărul de persoane prezente în locurile publice.
3.2. Interzicerea aflării persoanelor în vârstă de peste 63 (șaizeci și trei) ani, în afara domiciliului și în spațiile publice fără necesitate stringentă.
3.3. Interzicerea aflării pe terenuri de joacă pentru copii, terenuri sportive, parcuri de distracții și zone de agrement.
3.4. Suspendarea activității cluburilor de noapte ce se referă la activitatea discotecilor incluse în codul CAEM 56.30 și a ringurilor de dans incluse în codul CAEM 93.29, indiferent de denumirea de firmă a unității comerciale (ca exemplu: disco-bar, club de noapte, karaoke, night-club, discotecă, club etc.).
3.5. Suspendarea procesului educațional, cu excepția procesului de admitere, în cadrul instituțiilor de învățământ general, profesional și universitar (pentru instituțiile publice și private).
3.6. Suspendarea activității taberelor de odihnă și întremare a sănătății copiilor.
3.7. Interzicerea desfășurării activităților în incinta teatrelor, cinematografelor, sălilor de concerte.
4. Prin derogare de la punctele 3.1 și 3.3, se permite desfășurarea activităților organizate de turism și recreere în aer liber (spre ex: ciclism, drumeții, alergat, canotaj, pescuit), cu participarea grupurilor de cel mult 10 persoane, cu respectarea măsurilor de prevenție și control a infecției COVID-19.
5. Prin derogare de la punctul 3.7, se permite reluarea, din data de 1 august 2020, a repetițiilor și activităților de pregătire a artiștilor, desfășurate de instituțiile teatral-concertistice, cu respectarea măsurilor de sănătate publică și a Instrucțiunii privind măsurile de prevenire și control a infecției COVID-19 la desfășurarea repetițiilor și a activităților de pregătire a artiștilor în instituțiile teatral-concertistice, conform Anexei nr. 2.
6. Se admite organizarea întrunirilor în masă cu caracter unic, cu participarea unui număr mai mic de 50 de persoane, cu respectarea măsurilor de sănătate publică și cu întocmirea obligatorie de către organizatori a listei de evidență epidemiologică a evenimentului, după modelul (nume, prenume, IDNP, număr de telefon, adresă email, adresă de domiciliu). Întrunirile nu pot fi organizate în adiacentul instituțiilor publice, de învățământ, spitalelor sau altor locuri cu risc sporit de infecție.
7. Reluarea, din data de 1 august 2020, a acțiunilor culturale desfășurate în aer liber de către instituțiile teatral-concertistice și de cinema, acreditate de către Ministerul Educației, Culturii și Cercetării, cu număr limitat de spectatori (mai mic de 50 de persoane), cu respectarea măsurilor de sănătate publică și a Instrucțiunii privind măsurile de prevenire și control a infecției COVID-19 la organizarea evenimentelor/acțiunilor culturale, în aer liber, de către instituțiile teatral-concertistice și de cinema, conform Anexei nr. 3.
8. Se admite, din data de 1 august 2020, organizarea și desfășurarea evenimentelor festive, cu caracter unic, cu excepția nunților și cumetriilor, în unitățile de alimentație publică, cu participarea unui număr mai mic de 50 de persoane, cu respectarea măsurilor de sănătate publică și a Instrucțiunii privind prevenirea infecției COVID-19 la desfășurarea evenimentelor festive în unitățile de alimentație publică, conform Anexei nr. 4.
9. Reluarea, din data de 1 august 2020, a antrenamentelor și competițiilor sportive, desfășurate în spații închise de către Federațiile Sportive Naționale, acreditate de către Ministerul Educației, Culturii și Cercetării, fără spectatori, cu respectarea măsurilor de sănătate publică, a Instrucțiunii cu privire la măsurile de prevenire a răspândirii infecției COVID-19, la organizarea procesului de instruire și antrenament în spații închise, pentru probele sportive individuale, de echipă și contact, conform Anexei nr. 5 și a Instrucțiunii cu privire la măsurile de prevenire a răspândirii infecției COVID-19, la organizarea și desfășurarea competițiilor sportive în spații închise, fără spectatori, conform Anexei nr. 6.
10. Se aprobă Instrucțiunea de pregătire pentru redeschiderea și reluarea activității instituțiilor de educație timpurie în contextul pandemiei COVID-19, conform Anexei nr. 7 și Raportul de autoevaluare privind pregătirea pentru redeschidere a instituției de educație timpurie, conform Anexei nr. 8.
11. Fondatorii instituțiilor preșcolare, indiferent de statut public sau privat, vor asigura completarea Raportului de autoevaluare privind pregătirea pentru redeschidere a instituției de educație timpurie, precum și aducerea în corespundere a condițiilor de desfășurare a activității instituției cu prevederile Instrucțiunii de pregătire pentru redeschiderea și reluarea activității instituțiilor de educație timpurie în contextul pandemiei COVID-19.
12. Se solicită autorităților din domeniul ordinii publice și securității naționale, apărării naționale să continue supravegherea respectării de către persoanele fizice și juridice a măsurilor de prevenire și control a infecției COVID-19.
13. Se recomandă reprezentanților mass-media de a informa publicul despre necesitatea respectării stricte a măsurilor de prevenire și control a infecției COVID-19.
14. În dependență de evoluția și tendința situației epidemiologice a infecției COVID-19, măsurile restrictive vor fi revizuite.
15. Comisiile teritoriale extraordinare de sănătate publică, vor asigura, revizuirea tuturor hotărârilor/ dispozițiilor aprobate, aducându-le în concordanță cu Hotărârile Comisiei Naționale Extraordinare de Sănătate Publică a Republicii Moldova.
16. Nerespectarea măsurilor de sănătate publică expuse în prezenta Hotărâre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.
17. Prezenta Hotărâre intră în vigoare din momentul emiterii și se publică pe pagina oficială a Guvernului – arhivat
Hotărâre nr. 20 din 10 iulie 2020
18 924/29 087
12 456/20 276
635/878
În temeiul art. 58 din Legea nr. 10/2009 privind supravegherea de stat a sănătății publice (Monitorul Oficial, 2009, nr. 67, art. 183), cu modificările ulterioare, a Hotărârii nr. 10 din 15 mai 2020 a Comisiei Naționale Extraordinare de Sănătate Publică, de declarare, la propunerea directorului Agenției Naționale pentru Sănătate Publică, a stării de urgență în sănătate publică pe întreg teritoriul Republicii Moldova, ca urmare a analizei situației epidemiologice actuale, Comisia Națională Extraordinară de Sănătate Publică,
1. Se prelungește până la data de 31 iulie 2020 inclusiv, pe întreg teritoriul Republicii Moldova, starea de urgență în sănătate publică, declarată prin Hotărârea nr. 10 din 15 mai 2020 a CNESP, cu posibilitatea de prelungire a termenului dat în funcție de evoluția situației epidemiologice la nivel național.
2. Autoritățile administrației publice centrale, autoritățile publice locale, toate persoanele juridice de drept public și de drept privat înregistrate în Republica Moldova, indiferent de tipul de proprietate și forma juridică de organizare, precum și toți cetățenii Republicii Moldova și alte persoane fizice aflate pe teritoriul Republicii Moldova vor asigura respectarea strictă a următoarelor măsuri de control și combatere a infecției COVID-19:
2.1. respectarea distanței sociale între persoane de minim 1 (unu) metru, cu excepția cazurilor când, prin prevederi speciale, se stabilește respectarea unei distanțe mai mari între persoane sau în cazul regulilor de transportare a persoanelor în transportul public;
2.2. respectarea regulilor de igienă a mâinilor;
2.3. respectarea regulilor de igienă respiratorie;
2.4. respectarea, sub proprie răspundere, a regimului de autoizolare de către persoanele cărora li se stabilește regimul respectiv;
2.5. respectarea măsurilor impuse de autorități de către persoanele fizice și juridice care se află în teritoriile sau instituțiile cu regim de carantină;
2.6. monitorizarea personală de fiecare persoană fizică a stării de sănătate;
2.7. purtarea măștilor în transportul public, spațiile comerciale și spații publice închise, în situația în care nu poate fi respectată distanța socială/ fizică. Masca trebuie să acopere atât gura, cât și nasul.
3. Conducătorii instituțiilor medico-sanitare publice și privat, instituțiilor socio-medicale și instituțiilor de reabilitare/ recuperare/ balneo-sanatoriale vor asigura următoarele măsuri de prevenire și control a infecției COVID-19:
3.1. realizarea strictă a managementului calității serviciilor prestate, inclusiv a măsurilor de control a infecției COVID-19 în conformitate cu actele normative în vigoare;
3.2. organizarea accesului fluidizat al vizitatorilor și însoțitorilor în cadrul instituției/ prestatorului;
3.3. efectuarea triajului și monitorizarea zilnică la COVID-19 al pacientului/ beneficiarului/ însoțitorului;
3.4. organizarea și efectuarea triajului zilnic al personalului angajat, la începutul turei de lucru;
3.5. asigurarea personalului angajat cu echipament de protecție conform riscului de expunere;
3.6. monitorizarea utilizării corecte a echipamentului de protecție;
3.7. asigurarea instituției cu produse dezinfectante, inclusiv pentru igiena mâinilor și organizarea măsurilor de curățare și dezinfecție;
3.8. organizarea instruirii personalului la locul de muncă privind măsurile de prevenire, control și combatere a infecției cu COVID-19;
3.9. reevaluarea modului și a volumului de activitate a personalului angajat, pentru facilitarea organizării lucrului de la distanță (în baza evaluării condițiilor de activitate a instituției/ prestatorului, grupurilor de risc și a condițiilor familiale ale angajatului: comorbidități, vârsta, copii minori, persoane la îngrijire etc.);
3.10. organizarea activității și amenajării locului de muncă cu respectarea măsurilor de prevenire conform Anexei nr. 2 la Hotărârea nr. 17 din 23 iunie 2020 a CNESP.
4. Persoanele fizice și persoanele juridice, care efectuează activități de transport feroviar și rutier de persoane în trafic local, municipal/ raional/ interraional, internațional cât și activitățile conexe (gări auto/ feroviare, stații de testare auto, etc.) vor asigura respectarea strictă a următoarelor măsuri de prevenire și control a infecției COVID-19:
4.1. asigurarea protecției personalului care efectuează transport rutier și activități conexe, prin:
echipament de protecție (măști, mănuși);
dezinfectanți (pentru mâini și suprafețe);
triajul zilnic al personalului angajat la începutul turei de lucru (termometria, starea sănătății);
4.2. ajustarea orarului de călătorie și a numărului de unități de transport, după necesitate în orele de vârf;
4.3. automonitorizarea stării de sănătate a personalului pe parcursul zilei de muncă, cu informarea angajatorului;
4.4. limitarea numărului de persoane în transportul feroviar și rutier în trafic raional și interraional – proporțional numărului de scaune disponibile in mijlocul de transport, iar pentru transportul rutier în trafic local si municipal în limita a 60% din capacitatea de îmbarcare;
4.5. purtarea obligatorie a măștilor de protecție pentru conducătorii auto, taxatori si pasageri, pe parcursul călătoriei;
4.6. respectarea măsurilor de curățare, dezinfectare a suprafețelor din gările feroviare, autogări și mijloace de transport public la începutul orelor de lucru, dar și după fiecare rută/ cursă efectuată la stația terminus;
4.7. verificarea de către operatorii de transport a temperaturii pasagerilor la îmbarcarea la cursele de transport rutier sau feroviar de persoane în trafic internațional, care nu trebuie să depășească 37° grade Celsius.
5. Suplimentar prevederilor punctului 2, unitățile comerciale cu amănuntul vor asigura respectarea strictă a următoarelor măsuri:
5.1. distanța socială de minim 1 (unu) metru și acces fluidizat în interior;
5.2. triajul zilnic la începutul turei de lucru a angajaților;
5.3. monitorizarea stării de sănătate a angajaților pe durata programului de muncă;
5.4. asigurarea personalului cu echipamente de protecție;
5.5. asigurarea cu dezinfectante pentru mâini la intrare;
5.6. accesul vizitatorilor cu măști în spațiu închis;
5.7. prelucrarea cu produse dezinfectante a suprafețelor, coșurilor, cărucioarelor etc. și asigurarea regimului de curățare umedă de minimum de 3 (trei) ori pe zi;
5.8. aerisirea frecventă a spațiului, iar în caz de posibilitate – aerisirea permanentă.
6. Se interzice până la data de 1 august 2020 părăsirea teritoriului Republicii Moldova pentru persoanele aflate în regim de autoizolare la domiciliu.
7. Se interzice până la data de 1 august 2020 intrarea pe teritoriul Republicii Moldova, prin punctele de trecere a frontierei de stat, a cetățenilor străini și apatrizilor cu următoarele excepții:
7.1. membri de familie ai cetățenilor RM;
7.2. persoane care posedă o viză de lungă ședere, un permis de ședere sau un document echivalent permisului de ședere eliberat de autorități;
7.3. persoane care se deplasează în interes profesional, dovedit prin viză, permis de ședere sau un alt document echivalent;
7.4. membri ai misiunilor diplomatice și ai oficiilor consulare acreditate în Republica Moldova, ai organizațiilor/ misiunilor internaționale, precum și membrii familiilor acestora sau personal care poate asigura ajutor umanitar;
7.5. persoane în tranzit, inclusiv cei repatriați ca urmare a acordării protecției consulare. Itinerarul tranzitării va fi stabilit de Inspectoratul General al Poliției de Frontieră;
7.6. persoane care călătoresc din motive de sănătate și umanitare, inclusiv însoțitorul, după caz (cu prezentarea documentelor confirmative);
7.7. lucrătorii transfrontalieri;
7.8. conducătorii auto și personalul de deservire a mijloacelor de transport, care efectuează transportarea mărfurilor, echipajele și personalul de deservire ale aeronavelor/ navelor și brigăzile și personalul de deservire ale garniturilor de tren.
8. Persoanele care traversează frontiera de stat pe sensul de intrare în Republica Moldova vor completa, în mod obligatoriu fișa epidemiologică, precum și vor semna declarația pe propria răspundere de a respecta regimul de autoizolare o perioada de 14 (paisprezece) zile în locurile determinate.
9. Excepție de la prevederile punctul 8, în cazul în care nu prezintă semne clinice de infecție respiratorie sau stare febrilă, nu sunt obligați să respecte regimul de autoizolare o perioada de 14 (paisprezece) zile în locurile determinate, se stabilește pentru următoarele categorii de persoane:
9.1. conducători auto și personalul de deservire a vehiculelor rutiere de transport marfă și a vehiculelor rutiere de transport de persoane contra cost, echipajele și personalul de deservire ale aeronavelor/ navelor și brigăzile și personalul de deservire ale garniturilor de tren;
9.2. persoane care călătoresc din motive de sănătate sau umanitar, inclusiv însoțitorul, după caz (cu prezentarea documentelor confirmative);
9.3. elevii/ studenții, înmatriculați în unitățile/ instituțiile de învățământ de peste hotarele țării noastre, care au de susținut probe sau examene la încheierea ciclurilor de învățământ gimnazial/ liceal/ învățământ superior;
9.4. persoane care se deplasează în interes profesional, dovedit prin viză, permis de ședere sau un alt document confirmativ;
9.5. lucrătorii transfrontalieri;
9.6. membri ai misiunilor diplomatice și ai oficiilor consulare acreditate în Republica Moldova, ai organizațiilor/ misiunilor internaționale, precum și membrii familiilor acestora sau personal care poate asigura ajutor umanitar;
9.7. persoane în tranzit.
10. Instituțiile medico-sanitare publice vor asigura acordarea asistenței medicale tuturor persoanelor care întrunesc criteriile definiției de caz pentru COVID-19, indiferent de statutul acestora în sistemul asigurărilor obligatorii de asistență medicală (asigurate/ neasigurate).
11. Se interzice până la data de 1 august 2020 aflarea în locurile publice (păduri, parcuri, alei, plaje etc.), în grupuri mai mari de 3 persoane, cu posibilitatea de prelungire a termenului de interdicție în funcție de situația epidemiologică. Respectarea distanței sociale/ fizice de 1 (unu) metru rămâne a fi obligatorie, indiferent de numărul de persoane prezente în locurile publice.
12. Se interzice până la data de 1 august 2020 aflarea persoanelor în vârstă de peste 63 (șaizeci și trei) ani, în afara domiciliului și în spațiile publice fără necesitate stringentă, cu posibilitatea de prelungire a termenului de interdicție în funcție de situația epidemiologică.
13. Se interzice până la data de 1 august 2020 aflarea persoanelor pe terenuri de joacă pentru copii, terenuri sportive, parcuri de distracții și zone de agrement, cu posibilitatea de prelungire a termenului de interdicție în funcție de situația epidemiologică.
14. Se restricționează până la data de 1 august 2020 activitatea cluburilor de noapte ce se referă la activitatea discotecilor incluse în codul CAEM 56.30 și a ringurilor de dans incluse în codul CAEM 93.29, indiferent de denumirea de firmă a unității comerciale (ca exemplu: disco-bar, club de noapte, karaoke, night-club, discotecă, club etc.).
15. Se interzice până la data de 1 august 2020 organizarea ceremoniilor (nunți, cumetrii, omagieri, mese de pomenire) în orice instituție, indiferent de statut public sau privat, cu posibilitatea de prelungire a restricției menționate, în funcție de evoluția situației epidemiologice la nivel național.
16. Se interzic până la data de 1 august 2020 activitățile în incinta teatrelor, cinematografelor, sălilor de concerte.
17. Se suspendă, până la data de 1 august 2020, procesul educațional, cu excepția procesului de admitere, în cadrul instituțiilor de învățământ general, profesional și universitar (pentru instituțiile publice și private), cu posibilitatea de prelungire a termenului de interdicție în funcție de situația epidemiologică.
18. Se prelungește până la 1 august 2020 sistarea activității taberelor de odihnă și întremare a sănătății copiilor, cu posibilitatea de prelungire a termenului de interdicție în funcție de situația epidemiologică.
19. Se admite organizarea întrunirilor în masă cu caracter unic, cu participarea unui număr mai mic de 50 de persoane, cu respectarea măsurilor de sănătate publică și cu întocmirea obligatorie de către organizatori a listei de evidență epidemiologică a evenimentului, după modelul (nume, prenume, IDNP, număr de telefon, adresă email, adresă de domiciliu). Întrunirile nu pot fi organizate în adiacentul instituțiilor publice, de învățământ, spitalelor sau altor locuri cu risc sporit de infecție.
20. Reluarea antrenamentelor/ competițiilor sportive desfășurate în aer liber de către Federațiile Sportive Naționale, acreditate de către Ministerul Educației, Culturii și Cercetării, cu număr limitat de spectatori, cu respectarea măsurilor de sănătate publică și a instrucțiunilor aprobate de Ministerul Educației, Culturii și Cercetării.
21. Reluarea activităților sălilor de sport, bazine, săli de fitness cu vestiare, baie, piscine, cu respectarea măsurilor de sănătate publică prevăzute în Anexa nr. 2 din Hotărârea 13 din 29 mai 2020 a CNESP.
22. Reluarea etapizată începând cu 16 iulie 2020 a activității centrelor de reabilitare/ recuperare, balneo-sanatoriale, Centrului Republican Experimental de Protezare Ortopedie și Reabilitare (componenta de reabilitare) și Centrului Republican de Reabilitare pentru Copii (servicii de intervenție timpurie și reabilitare medicală în ambulatoriu). Activitatea Centrelor se va relua în baza deciziei Fondatorului reieșind din rezultatele autoevaluării capacităților de a asigura măsurile de protecție, atât pentru beneficiari cât și angajați, efectuate conform chestionarului aprobat de Ministerul Sănătății Muncii și Protecției Sociale.
23. Regimul de carantină în localități se va stabili în baza Instrucțiunii privind instituirea regimului de carantină în localități, conform Anexei la Hotărârea nr. 11 din 15 mai 2020 a CNESP.
24. Se solicită autorităților din domeniul ordinii publice și securității naționale, apărării naționale să continue supravegherea respectării de către persoanele fizice și juridice a măsurilor de prevenire și control a infecției COVID-19.
25. Se recomandă reprezentanților mass-media de a informa publicul despre necesitatea respectării stricte a măsurilor de prevenire și control a infecției COVID-19.
26. În dependență de evoluția și tendința situației epidemiologice a infecției COVID-19, măsurile restrictive vor fi revizuite.
27. Comisiile teritoriale extraordinare de sănătate publică, vor asigura, revizuirea tuturor hotărârilor/ dispozițiilor aprobate, aducându-le în concordanță cu Hotărârile Comisiei Naționale Extraordinare de Sănătate Publică a Republicii Moldova.
28. Nerespectarea măsurilor de sănătate publică expuse în prezenta hotărâre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.
29. Prezenta Hotărâre intră în vigoare din momentul emiterii și se publică pe pagina oficială a Guvernului – arhivat
Hotărâre nr. 19 din 27 iunie 2020
16 080/29 087
9 081/20 276
521/878
În temeiul art. 58 din Legea nr. 10/2009 privind supravegherea de stat a sănătății publice (Monitorul Oficial, 2009, nr. 67, art. 183), cu modificările ulterioare, la propunerea directorului Agenției Naționale pentru Sănătate Publică, ca urmare a analizei evoluției situației epidemiologice, Comisia Națională Extraordinară de Sănătate Publică
1. Se interzice activitatea zonelor de agrement incluse în codul CAEM 93.21 – bâlciuri și parcuri de distracții.
Hotărâre nr. 18 din 24 iunie 2020
15 078/29 087
8 599/20 276
495/878
În temeiul art. 58 din Legea nr. 10/2009 privind supravegherea de stat a sănătății publice (Monitorul Oficial, 2009, nr. 67, art. 183), cu modificările ulterioare, la propunerea directorului Agenției Naționale pentru Sănătate Publică, Comisia Națională Extraordinară de Sănătate Publică (CNESP) a declarat, în perioada 16 mai – 30 iunie 2020, starea de urgență în sănătate publică pe întreg teritoriul Republicii Moldova, cu posibilitatea de prelungire a termenului dat. Ca urmare a analizei evoluției situației epidemiologice, Comisia Națională Extraordinară de Sănătate Publică
punctul 1 va avea următorul cuprins:
1. Se prelungește până la data de 15 iulie 2020, pe întreg teritoriul Republicii Moldova, starea de urgență în sănătate publică, declarată prin Hotărârea nr. 10 din 15 mai 2020 a CNESP, cu posibilitatea de prelungire a termenului dat în funcție de evoluția situației epidemiologice. ;
subpunctul 4.9 va avea următorul cuprins:
4.9. activitatea cluburilor de noapte ce se referă la activitatea discotecilor incluse în codul CAEM 56.30 și a ringurilor de dans incluse în codul CAEM 93.29, indiferent de denumirea de firmă a unității comerciale (ca exemplu: disco-bar, club de noapte, karaoke, night-club, discotecă, club etc.) .
3. Prezenta hotărâre intră în vigoare din momentul emiterii și se publică pe pagina oficială a Guvernului – arhivat
Hotărâre nr. 17 din 23 iunie 2020
14 714/29 087
8 400/20 276
490/878
În cadrul celei de-a doua ședințe a Comitetului de Urgență al Organizației Mondiale a Sănătății (OMS) din 30 ianuarie curent a fost declarată stare de urgență de sănătate publică de interes internațional, iar la data de 11 martie 2020, infecția de COVID-19 a fost declarată ca pandemie.
În temeiul art. 58 din Legea nr. 10/2009 privind supravegherea de stat a sănătății publice (Monitorul Oficial, 2009, nr. 67, art. 183), cu modificările ulterioare, la propunerea directorului Agenției Naționale pentru Sănătate Publică, Comisia Națională Extraordinară de Sănătate Publică (CNESP) a declarat, în perioada 16 mai – 30 iunie 2020, starea de urgență în sănătate publică pe întreg teritoriul Republicii Moldova, cu posibilitatea de prelungire a termenului dat în funcție de evoluția situației epidemiologice.
În Republica Moldova, pană la ziua de 23 iunie 2020, au fost confirmate 14 363 de cazuri de infecție COVID-19, din 69 943 probe efectuate (investigarea persoanelor la COVID-19 s-a început de pe 26 februarie 2020). La moment, sub supraveghere medicală se află 25 455 persoane. În tratament la domiciliu cu forme ușoare sunt 2 442 persoane, iar alte 2 112 persoane se află la tratament în staționar (476 – stare gravă, 1 177 – stare medie și 459 stare ușoară). Numărul persoanelor tratate de COVID-19 este de 8 019, iar 484 cazuri s-au soldat cu deces. Situația epidemiologică prin infecția cu coronavirusul de tip nou (COVID-19) în Republica Moldova este caracterizată prin înregistrarea cazurilor de clustere (grupuri de cazuri în timp, locație geografică și/sau expunere comună). Reieșind din cele expuse, Comisia Națională Extraordinară de Sănătate Publică,
1. Se prelungește până la data de 15 iulie 2020, pe întreg teritoriul Republicii Moldova, starea de urgență în sănătate publică, declarată prin Hotărârea nr. 10 din 15 mai 2020 a CNESP, cu posibilitatea de prelungire a termenului dat în funcție de evoluția situației epidemiologice.
(Modificat prin Hotărârea nr. 18 din 24 iunie 2020)
2. Autoritățile administrației publice centrale, autoritățile publice locale, persoanele juridice de drept public și de drept privat înregistrate în Republica Moldova, indiferent de tipul de proprietate și forma juridică de organizare, precum și cetățenii Republicii Moldova și alte persoane fizice aflate pe teritoriul Republicii Moldova, vor asigura respectarea strictă a măsurilor de prevenire stipulate în “Reguli Generale referitor la măsurile de prevenire a infecției COVID-19”, conform Anexei.
3. Se mențin până la data de 15 iulie 2020 condițiile, restricțiile și excepțiile pentru persoanele care traversează frontiera de stat, prevăzute de punctele 10, 12, 13, 14 ale Hotărârii CNESP nr. 11 din 15 mai 2020 cu modificările ulterioare.
4. Pe perioada stării de urgență în sănătate publică se restricționează:
4.1. aflarea în locurile publice (păduri, parcuri, alei, plaje etc.), în grupuri mai mari de 3 persoane;
4.2. aflarea persoanelor în vârstă de peste 63 (șaizeci și trei) ani, în afara domiciliului și în spațiile publice fără necesitate stringentă;
4.3. aflarea persoanelor pe terenuri de joacă, terenuri sportive și zone de agrement;
4.4. activitatea Centrelor de reabilitare/ recuperare, inclusiv balneo-sanatoriale, cu excepția Centrului Republican de Reabilitare pentru Copii și Centrului Republican Experimental de Protezare Ortopedie și Reabilitare (servicii de intervenție timpurie și reabilitare medicală în ambulatoriu);
4.5. activitățile consultativ-diagnostice și de tratament programate, cu excepția prevederilor punctului 24 al Hotărârii CNESP nr. 11 din 15 mai 2020;
4.6. activitatea procesului educațional în cadrul instituțiilor de învățământ general, profesional și universitar (pentru instituțiile publice și private);
4.7. activitatea taberelor de odihnă și întremare a sănătății copiilor;
4.8. organizarea și desfășurarea tuturor activităților/ competițiilor cu caracter cultural-sportiv, cu excepția activităților prevăzute în punctul 26 al Hotărârii CNESP nr. 11 din 15 mai 2020, punctul 3 al Hotărârii CNESP nr. 13 din 29 mai 2020 și punctele 4, 6 ale Hotărârii CNESP nr. 16 din 18 iunie 2020;
4.9. activitatea cluburilor de noapte ce se referă la activitatea discotecilor incluse în codul CAEM 56.30 și a ringurilor de dans incluse în codul CAEM 93.29, indiferent de denumirea de firmă a unității comerciale (ca exemplu: disco-bar, club de noapte, karaoke, night-club, discotecă, club etc.);
4.10. organizarea ceremoniilor (nunți, cumetrii, omagieri, mese de pomenire) în orice instituție indiferent de statut public sau privat.
5. Se admite organizarea întrunirilor în masă cu caracter unic, cu participarea unui număr mai mic de 50 de persoane, cu respectarea măsurilor de sănătate publică și cu întocmirea obligatorie de către organizatori a listei de evidență epidemiologică a evenimentului, după modelul (nume, prenume, IDNP, număr de telefon, adresă email, adresă de domiciliu). Întrunirile nu pot fi organizate în adiacentul instituțiilor publice, de învățământ, spitalelor sau altor locuri cu risc sporit de infecție.
6. Reluarea, începând cu data de 1 iulie 2020, a tuturor activităților economice, cu excepția activităților prevăzute în punctul 4 al prezentei Hotărâri, cu respectarea a măsurilor generale de sănătate publică și speciale stipulate în anexa nr. 1 “Reguli Generale referitor la măsurile de prevenire a infecției COVID-19” și anexa nr. 2 “Ghidul cu privire la măsurile de prevenire a infecției COVID-19 la locul de muncă”.
7. În dependență de evoluția și tendința situației epidemiologice a infecției COVID-19, măsurile restrictive vor fi revizuite.
8. Comisiile teritoriale extraordinare de sănătate publică, vor asigura, revizuirea tuturor hotărârilor/ dispozițiilor aprobate, aducându-le în concordanță cu Hotărârile Comisiei Naționale Extraordinare de Sănătate Publică a Republicii Moldova.
9. Nerespectarea măsurilor de sănătate publică expuse în prezenta Hotărâre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.
10. Prezenta Hotărâre intră în vigoare din momentul emiterii și se publică pe pagina oficială a Guvernului – arhivat
Anexa nr. 1 la Hotărârea nr. 17 din 23 iunie 2020
Reguli Generale (IRG) referitor la măsurile de prevenire a infecției COVID-19
Asigurarea respectării distanței sociale intre persoane de minim 1 (unu) metru, cu excepția în care prin prevederi speciale se stabilește respectarea unei distanțe mai mari intre persoane sau în cazul regulilor de transportare a persoanelor în transportul public;
Purtarea măștilor în transportul public, spațiile comerciale, în spații publice închise și deschise în situația în care nu poate fi respectată distanța socială/ fizică. Masca trebuie să acopere atât gura, cit și nasul;
Respectarea regulilor de igienă a mâinilor. Utilizarea soluțiilor de dezinfectare sau spălarea cu apă și săpun;
Respectarea regulilor de igienă respiratorie. Eticheta tusei și strănutului;
Respectarea strictă a regimului de autoizolare;
Monitorizarea individuală a stării de sănătate;
Monitorizarea zilnică a stării de sănătate a angajaților;
Asigurarea triajului la intrarea în spații comerciale, instituții publice și la locul de muncă, inclusiv termometria;
Asigurarea personalului/ angajaților cu echipamente de protecție;
Asigurarea cu soluții dezinfectante pentru mâini la intrare în încăperi și la locul de muncă;
Dereticarea umedă și prelucrarea cu produse dezinfectante a suprafețelor, utilajelor minimum de 3 (trei) ori pe zi la locul de muncă;
Aerisirea/ ventilarea spațiilor.
Anexa nr. 2 la Hotărârea nr. 17 din 23 iunie 2020
Ghid practic “Măsuri-cheie pentru prevenirea infecției COVID-19 la locul de muncă”
Hotărâre nr. 16 din 18 iunie 2020
13 106/29 087
7 525/20 276
444/878
În conformitate cu art. 58 din Legea nr. 10/2009 privind supravegherea de stat a sănătății publice și Hotărârea nr. 10 din 15 mai 2020 a Comisiei Naționale Extraordinare de Sănătate Publică privind declararea stării de urgență în sănătate publică, Comisia Națională Extraordinară de Sănătate Publică,
1. Se interzice organizarea ceremoniilor în orice instituție, indiferent de statut public sau privat, pentru perioada de urgență în sănătatea publică, cu posibilitatea de prelungire a interdicției menționate, în funcție de evoluția situației epidemiologice a infecției cu COVID-19 la nivel național.
2. Punctul 25 din Hotărârea nr. 11 din 15 mai 2020 a Comisiei Naționale Extraordinare de Sănătate Publică va avea următorul cuprins:
25. Se relansează serviciile de coafură (spălare, vopsire, aranjare și tuns, coafat, nuanțat, ondulat, îndreptat), cu respectarea strictă a măsurilor de control și prevenire COVID-19. Alte servicii de înfrumusețare conform CAEM 96.02 sunt interzise pe toată durata stării de urgență în sănătate publică.
3. Punctul 3.5 din anexa nr. 2 la Hotărârea nr. 13 din 29 mai 2020 a Comisiei Naționale Extraordinare de Sănătate Publică va avea următorul cuprins:
3.5. Va fi asigurat triajul epidemiologie zilnic, care va fi efectuat de către persoana responsabilă din cadrul entității desemnate, cu includerea informației în fișe personale pentru sportivi și personal (temperatură, simptome de tuse, dureri în gât, dificultăți ale respirației ș.a.).
4. Reluarea competițiilor de fotbal la Cupa Moldovei, ediția 2019–2020, în perioada 21–30 iunie 2020 (meciurile semifinale, tur-retur și finala mare), precum și startul Campionatului Național de Fotbal, ediția 2020–2021 începând cu 3 iulie 2020, organizate exclusiv de către Federația Moldovenească de Fotbal, cu respectarea măsurilor de prevenire și control a răspândirii infecției COVID-19 și a prevederilor Instrucțiunii cu privire la măsurile de prevenire a infecției COVID-19 în cadrul desfășurării competițiilor de fotbal, conform Anexei.
5. În funcție de evoluția și tendința situației epidemiologice a infecției COVID-19, măsurile restrictive vor fi revizuite.
6. Reluarea antrenamentelor desfășurate în aer liber, pentru sportivii legitimați de către Federația de Canotaj, Federația de Tir cu Arcul, Federația de Turism Sportiv, Federația de Alpinism și Escală, Federația de Ciclism, Federația de Orientare Sportivă, Federația de Radiosport, Federația Națională de Tir Sportiv Aplicat, Federația de Baseball și Softball din Republica Moldova, cu respectarea prevederilor punctului 3 din Hotărârea nr. 13 din 29 mai 2020 a Comisiei Naționale Extraordinare de Sănătate Publică.
7. Nerespectarea măsurilor de sănătate publică expuse în prezenta Hotărâre constituie pericol pentru sănătatea publică și va servi drept temei pentru tragere la răspundere contravențională și/sau penală a persoanelor vinovate.
8. Prezenta Hotărâre intră în vigoare la momentul emiterii și se publică pe pagina oficială a Guvernului – arhivat
Anexă la Hotărârea nr. 16 din 15 iunie 2020
Instrucțiune cu privire la măsurile de prevenire a infecției COVID-19 în desfășurarea competițiilor de fotbal
Pornind de la faptul că, prin Hotărârea nr. 10 din 15 mai 2020, Comisia Națională Extraordinară de Sănătate Publică a declarat stare de urgență în sănătate publică prin infecția COVID-19 pe întreg teritoriul Republicii Moldova și în condițiile în care competițiile sportive prevăd aglomerări de persoane, iar o mare parte dintre ele pot reprezenta nemijlocit grupul cu risc major pentru infecția cu virusul SARS-CoV-2, este extrem de important să fie respectate cu strictețe măsurile de sănătate publică în desfășurarea activităților sportive.
În acest context se solicită administrației și personalului să asigure următoarele cerințe igienice și antiepidemice:
Conducerea centrelor și terenurilor sportive va asigura:
Informarea antrenorilor, sportivilor și a persoanelor implicați în organizarea meciului privind recomandările autorității centrale de specialitate privind normele sanitar-epidemiologice aplicabile pentru reducerea răspândirii infecției COVID-19, inclusiv prevederile prezentei Instrucțiuni;
Evaluarea și asigurarea funcționalității sistemelor de aerisire și ventilare, desfășurarea curățeniei generale și a dezinfecției tuturor încăperilor înainte de redeschiderea instituțiilor sportive publice. Toate încăperile, inclusiv birourile angajaților, vestiarele, vor fi aerisite/ventilate permanent. Vestiarele și echipamentele sportive folosite în cadrul instruirii și antrenamentelor vor fi dezinfectate la finalizarea fiecărui antrenament;
Respectarea obligatorie a măsurilor de control și combatere a infecției COVID-19 stabilite de către Comisia Națională Extraordinară de Sănătate Publică;
Echiparea personalului angajat cu mănuși, măști, dezinfectanți;
Plasarea, la intrarea în instituția sportivă, a recipientelor cu dezinfectant pentru mâini și obligarea persoanelor să își dezinfecteze mâinile;
Afișarea, la intrarea în instituția sportivă, a pliantelor informative cu privire la măsurile de igienă, la numărul maxim de vizitatori care se pot afla concomitent în centrul sportiv, la păstrarea distanței fizice de cel puțin 1 metru.
Fiecare entitate sportivă va desemna o persoană responsabilă de organizarea, coordonarea și controlul aplicării prevederilor prezentei Instrucțiuni stabilite.
În cadrul fiecărei entități sportive:
Va fi stabilită lista personalului echipei organizatoare. Prezența acestuia este obligatorie pentru organizarea și desfășurarea meciului (personal auxiliar).
Va fi stabilită lista reprezentanților securității publice, pompierilor, asistenței medicale, serviciilor mass-media, TV.
Înainte de intrare în entitatea sportivă, toate persoanele vor completa o declarație de asumare pe propria răspundere cu privire la respectarea regulilor stabilite.
Vor fi admise doar persoanele care nu prezintă semne clinice de infecție respiratorie sau stare febrilă. Orice simptom va fi anunțat telefonic înainte ca persoana să ajungă la entitatea sportivă.
Va fi asigurat triajul epidemiologic zilnic, care va fi efectuat de către persoana desemnată, cu includerea informației în fișe personale pentru sportivi și personal (temperatură, simptome de tuse, dureri în gât, dificultăți ale respirației ș.a.).
Se interzice accesul persoanelor care au peste 63 de ani, precum și al persoanelor cu boli cronice (boli respiratorii cronice, diabet, boli cardiovasculare ș.a.).
Se recomandă ca deplasarea către entitatea sportivă să fie efectuată individual, cu mașina proprie sau cu mijloace de transport puse la dispoziție de structurile sportive implicate în competiții. În cazul efectuării transportului organizat, vor fi respectate prevederile punctului 3 din Hotărârea nr. 11 din 15 mai 2020 a Comisiei Naționale Extraordinare de Sănătate Publică privind măsurile de prevenire și control a infecției COVID-19 aplicate în activitatea transportului rutier de persoane.
Vor fi stabilite protocoale clare de curățenie și dezinfecție, atât pentru zonele și locațiile utilizate, cit și pentru obiectele și inventarul folosit. Toate echipamentele și spațiile utilizate vor fi curățate și dezinfectate înainte și după fiecare meci.
Accesul în incinta arenei sportive a echipelor și al oficialilor meciului se permite doar după efectuarea curățeniei/dezinfecției entității sportive.
Accesul spectatorilor în centrele/terenurile sportive va fi interzis.
Echipele de fotbal:
Accesul echipelor participante în incinta entității sportive se va face după cu urmează:
Echipa organizatoare – 105 minute până la începerea meciului.
Echipa-oaspete – 90 minute până la începerea meciului.
Oficialii meciului (arbitrii, observatorul și delegatul) – 120 de minute până la începerea meciului.
Jucătorii vor veni la stadion cu echipamentul necesar pentru joc în propriile genți, acesta fiind distribuit de către responsabilul de echipament al echipei înainte de deplasarea spre stadion. Prin excepție, dacă clubul consideră necesar, magazinerul/responsabilul de echipament poate pregăti echipamentul jucătorilor în vestiarele stadionului, cu condiția ca acesta să părăsească vestiarul cu două ore înaintea sosirii echipei sale la stadion, pentru ca spațiul să fie igienizat și aerisit.
Se recomandă ca acolo unde există posibilitatea de folosire a unor spații libere adiacente ca vestiare suplimentare, acestea sa fie utilizate de jucătorii de rezervă. Dacă acest lucru nu este posibil, jucătorii de rezervă vor merge direct pe suprafața de joc sau la propriile bănci de rezerve, unde vor sta până la ieșirea jucătorilor titulari la “încălzire” (după aceasta vor putea merge la vestiar pentru a se echipa).
Jucătorii celor două echipe nu vor ieși în același timp la “încălzire”, se recomandă ieșirea acestora la o diferență de câteva minute, la fel ca și întoarcerea la vestiar de pe teren după încălzire. Este interzisă staționarea sau încălzirea preliminară a jucătorilor în spațiile interioare/holuri de acces limitrofe vestiarelor.
Dispunerea materialelor sportive pe terenul de joc pentru încălzirea jucătorilor va fi făcută astfel incit să se respecte distanța de minimum 2 metri dintre jucători. De asemenea, mingile folosite atât la încălzire, cit și la joc vor fi dezinfectate.
Nu sunt recomandate ședințele tehnico-tactice în vestiar. Este de preferat ca acestea să se desfășoare înaintea sosirii la stadion, în spații deschise (aer liber) sau în săli/incinte unde se poate păstra distanța de 2 metri intre participanți.
Fiecare sportiv va folosi doar obiecte personale (ex. prosop). Se interzice schimbul de obiecte personale.
Este obligatoriu ca băuturile folosite de către jucători, staff etc. să se afle în sticle personalizate.
Intrarea pe teren a echipelor nu se va face simultan, ci cu distanțare temporală, se va face fără copii însoțitori (copii escortă) și fără mascote. Nu se vor face poze de grup la centrul terenului
Se va evita ceremonia salutului prin strângere de mină la începutul jocului.
Distanța dintre persoanele de pe banca tehnică trebuie constant menținută. Aceasta va putea fi făcută prin adăugarea lingă banca tehnică, dacă este nevoie, a mai multe scaune așezate la distanța recomandată.
Atât stafful tehnic, medical, cit și jucătorii de rezervă vor purta măști pe toată durata jocului (prin excepție, antrenorul delegat să ofere indicații tehnice poate să nu poarte mască).
Ieșirea de pe teren prin tunelul de acces a jucătorilor și staffurilor celor două echipe nu se va face simultan, ci cu distanțare temporală.
La sfârșitul jocului, folosirea dușurilor se va face numai respectând o distanță de 1 metru intre persoane.
Ședința organizatorică înainte de meci va fi organizată pe suprafața de joc (teren).
Hotărâre nr. 15 din 12 iunie 2020
11 093/29 087
6 421/20 276
385/878
1. Se recomandă conducătorilor unităților bugetare din subordinea Guvernului:
3. Se prelungește, până la 30 iunie 2020 inclusiv, sistarea activității taberelor de odihnă și întremare a sănătății copiilor din subordinea Ministerului Educației, Culturii și Cercetării, cu respectarea măsurilor de prevenire a infecției COVID-19, cu posibilitatea de prelungire a termenului de interdicție în funcție de situația epidemiologică.
4. Se prelungește până la 30 iunie 2020 inclusiv, sistarea activității Centrelor de reabilitare/ recuperare, inclusiv balneo-sanatoriale, cu excepția Centrului Republican de Reabilitare pentru Copii și Centrului Republican Experimental de Protezare, Ortopedie și Reabilitare (servicii de intervenție timpurie și reabilitare medicală în ambulatoriu).
5. Se reiterează interzicerea până la data de 30 iunie 2020 a aflării persoanelor:
5.1. în locurile publice (păduri, parcuri, alei, plaje etc.), în grupuri mai mari de 3 persoane. Respectarea distanței sociale/fizice de 1 (unu) metru rămâne a fi obligatorie, indiferent de numărul de persoane prezente în locurile publice;
5.2. în vârstă de peste 63 (șaizeci și trei) ani, în afara domiciliului și în spațiile publice fără necesitate stringentă;
6. Se recomandă persoanelor de orice vârstă, de a evita aflarea, fără necesitate stringentă, în spații închise (spații comerciale, spații de prestare a serviciilor, săli de sport și fitness, clădiri administrative etc.), piețe comerciale, unitățile de alimentație publică, transportul public.
7. Se solicită autorităților din domeniul ordinii publice și securității naționale, apărării naționale să intensifice supravegherea respectării de către persoanele fizice și juridice a măsurilor de prevenire și control a infecției COVID-19.
8. Se recomandă autorităților administrației publice locale din mun. Chișinău și mun. Bălți să introducă din data de 15 iunie 2020 un program special de activitate a transportul public.
9. Se recomandă reprezentanților mass-media de a informa publicul despre necesitatea respectării stricte a măsurilor de prevenire și control a infecției COVID-19.
10. Nerespectarea măsurilor de sănătate publică expuse în prezenta Hotărâre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.
11. Prezenta Hotărâre intră în vigoare din momentul emiterii și se publică pe pagina oficială a Guvernului – arhivat
Hotărâre nr. 14 din 3 iunie 2020
8 795/29 087
5 009/20 276
310/878
1. Reluarea, începând cu 15 iunie 2020, a curselor aeriene regulate de pasageri și a charterelor regulate de pasageri, cu respectarea strictă a următoarelor măsuri de prevenire a răspândirii infecției COVID-19:
1.1. Aeroportul Internațional Chișinău va asigura:
organizarea măsurilor de prevenire a infecției COVID-19 pentru pasageri și angajați, în sălile de sosire și plecare: verificarea temperaturii, ecrane de protecție, echipament de protecție personală, soluții de dezinfecție, distanța socială;
dezinfectarea încăperilor și instalațiilor în terminal, în conformitate cu recomandările Agenției Naționale de Sănătate Publică.
1.2. Operatorii aerieni naționali și străini vor asigura:
respectarea măsurilor de prevenire a infecției COVID-19 de către personalul navigant și pasageri;
informarea pasagerilor privind respectarea măsurilor de prevenire a infecției COVID-19 înainte de zbor, în timpul zborului și după aterizare;
imprimarea și distribuirea la bordul aeronavei a formularelor necesare a fi completate de către pasageri în timpul zborului.
1.3. Operatorii de deservire la sol (handling) vor asigura:
transportarea pasagerilor din terminal, spre aeronavă și vice-versa, fără rețineri nejustificate și cu asigurarea normelor sanitare;
dezinfectarea încăperilor și suprafețelor de contact, în conformitate cu recomandările Agenției Naționale de Sănătate Publică.
1.4. Autoritatea Aeronautică Civilă va pune la dispoziția agenților aeronautici și a autorităților publice, care activează pe aeroporturile internaționale din Republica Moldova, materiale informative privind măsurile de prevenire a infecției COVID-19 pentru pasageri și angajați, elaborate de autoritățile naționale și internaționale.
2. Reluarea antrenamentelor desfășurate în aer liber, pentru sportivii legitimați de către Federația de Atletism din Republica Moldova, cu respectarea prevederilor punctului 3 din Hotărârea nr. 13 din 29 mai 2020 a Comisiei Naționale Extraordinare de Sănătate Publică.
3. Nerespectarea măsurilor de sănătate publică expuse în prezenta Hotărâre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.
4. Prezenta Hotărâre intră în vigoare din momentul emiterii și se publică pe pagina oficială a Guvernului – arhivat
Hotărâre nr. 13 din 29 mai 2020
7 896/29 087
4 455/20 276
1. Se prelungește, până la 7 iunie 2020 inclusiv, sistarea activității centrelor comerciale la nivel național, cu asigurarea funcționării în regim normal a unităților de comercializare a produselor alimentare și a produselor farmaceutice, amplasate în incinta acestora.
2. Reluarea, începând cu 8 iunie 2020, a activității centrelor comerciale pe întreg teritoriul Republicii Moldova și a unităților comerciale specializate din cadrul acestora, cu excepția cinematografelor, unităților de alimentație publică, centrelor de agrement (activități sportive, recreative și distractive), amplasate în incinta acestora. Activitatea centrelor comerciale se va realiza în conformitate cu prevederile din Instrucțiunea cu privire la măsurile de prevenire a infecției COVID-19 în cadrul centrelor comerciale, conform Anexei nr. 1.
3. Reluarea, începând cu data de 1 iunie 2020, a antrenamentelor desfășurate în aer liber, pentru sportivii legitimați de către următoarele Federații Sportive din Republica Moldova: Federația de Badminton; Federația de Caiac-Canoe; Federația de Fotbal; Federația de Haltere; Federația Sporturilor Nautice; Federația de Tenis. Procesul de instruire și antrenament se va organiza exclusiv la centrele sportive, terenurile de sport, bazinele sportive, acreditate de către Ministerul Educației, Culturii și Cercetării, cu respectarea prevederilor din Instrucțiunea cu privire la măsurile de prevenire a infecției COVID-19 în centrele sportive, terenurile de sport, bazinele sportive în procesul de organizare a antrenamentelor individuale și contact, conform Anexei nr. 2. Lista entităților sportive (centre, terenuri, bazine), în cadrul cărora se permite reluarea antrenamentelor, va fi aprobată prin ordinul intern al Ministerului Educației, Culturii și Cercetării, la solicitarea federațiilor de profil, în funcție de nivelul de corespundere a entității sportive normelor sanitar-epidemiologice de prevenire și control a infecției COVID-19.
4. Reluarea, începând cu data de 1 iunie 2020, a activității integrale a I.P. “Agenția Servicii Publice”, cu asigurarea respectării normelor pentru reducerea răspândirii infecției COVID-19.
5. Se permit, începând cu 5 iunie 2020, întrunirile cu caracter religios, oficierea slujbelor religioase, respectând cerințele de organizare a serviciilor divine sau a altor manifestări tradiționale religioase în conformitate cu Instrucțiunea cu privire la măsurile de prevenire a infecției COVID-19 în activitatea Bisericilor/ Lăcașelor Sfinte, conform Anexei nr. 3.
6. Se sistează circulația transportului public din mun. Chișinău și mun. Bălți în zilele de 30–31 mai 2020, 6–8 iunie 2020, 14 iunie 2020, 20–21 iunie 2020 și 28 iunie 2020.
7. Punctul 14.1 din Hotărârea nr. 11 din 15 mai 2020 a Comisiei Naționale Extraordinare de Sănătate Publică va avea următorul cuprins:
14.1. Conducători auto și personalul de deservire a vehiculelor rutiere de transport marfă și a vehiculelor rutiere de transport de persoane contra cost, echipajele aeronavelor/ navelor și brigăzile garniturilor de tren; .
8. În dependență de evoluția și tendința situației epidemiologice a infecției COVID-19, măsurile restrictive vor fi revizuite.
Anexa nr. 1 la Hotărârea nr. 13 din 29 mai 2020
Instrucțiune cu privire la măsurile de prevenire a infecției COVID-19 în cadrul Centrelor comerciale
1.1. Organizarea și efectuarea, până la reluarea activității, a curățeniei generale și dezinfecției întregului spațiu comercial și auxiliar.
1.2. Organizarea și asigurarea fluxului pentru vizitatori/ cumpărători, cu scopul evitării aglomerărilor.
1.3. Efectuarea obligatorie a termometriei la intrarea în Centrul comercial a fiecărui vizitator/ cumpărător, cu interzicerea accesului în incinta Centrului a persoanelor cu stare febrilă și informarea lor despre necesitatea consultării medicului.
1.4. Instalarea, la intrarea în Centrul comercial, în locuri vizibile și accesibile pentru vizitatori/ cumpărători a dozatoarelor cu soluție dezinfectantă pe bază de alcool pentru respectarea igienei mâinilor.
1.5. Admiterea în Centrul comercial exclusiv a vizitatorilor asigurați cu măști de protecție.
1.6. Atenționarea vizitatorilor/ cumpărătorilor despre obligativitatea respectării distanței fizice.
1.7. Informarea comercianților și cumpărătorilor referitor la măsurile de sănătate publică pentru prevenirea infecției COVID-19 prin intermediul postului local de radio sau alte dispozitive audio precum și prin afișarea materialelor informative, care promovează regulile de igienă și prevenire a infecției. Materialele informative vor fi coordonate cu Agenția Națională pentru Sănătate Publică.
1.8. Monitorizarea stării de sănătate a angajaților din subordine, inclusiv termometria, la începutul zilei de muncă cu asigurarea evidenței. În caz de depistare a unor simptome ale infecției respiratorii acute, angajatul nu se admite la serviciu, se autoizolează și informează medicul de familie.
1.9. Echipament de protecție (măști, mănuși) tuturor angajaților.
1.10. Funcționalitatea unităților sanitare (WC, vestiare) din Centrul comercial și dotarea acestora cu soluții/ substanțe dezinfectante.
1.11. Informarea tuturor agenților economici din incinta Centrelor comerciale administrate, cu privire la prevederile prezentei Instrucțiuni.
Agenții economici din cadrul Centrelor comerciale vor asigura:
2.1. Admiterea în spațiile comerciale gestionate a unui număr limitat de vizitatori/ cumpărători, pentru a preveni aglomerările.
2.2. Instalarea, la intrare în spațiul comercial gestionat, în locuri vizibile și accesibile pentru vizitatori/ cumpărători, a dozatoarelor cu soluție dezinfectantă pe bază de alcool pentru respectarea igienei mâinilor.
2.3. După posibilități, instalarea ecranelor de protecție la casele de deservire a clienților.
2.4. Respectarea distanței fizice de cel puțin 1 metru de către clienți, inclusiv la solicitarea vânzătorilor.
2.5. Monitorizarea stării de sănătate a angajaților din subordine, inclusiv termometria, la începutul zilei de muncă cu asigurarea evidenței. În caz de depistare a unor simptome ale infecției respiratorii acute, angajatul nu se admite la serviciu, se autoizolează și informează medicul de familie.
2.6. Dezinfectarea, pe parcursul zilei de muncă, a spațiului și suprafețelor de lucru din subordine, cu o periodicitate de cel puțin o dată la 3 ore.
Organele competente vor asigura monitorizarea respectării măsurilor stipulate în prezenta Instrucțiune.
Anexa nr. 2 la Hotărârea nr. 13 din 29 mai 2020
Instrucțiune cu privire la măsurile de prevenire a infecției COVID-19 în centrele sportive, terenurile de sport, bazinele sportive în procesul de organizare a antrenamentelor individuale și contact
Conducerea centrelor sportive, bazinelor de înot sportive, terenurilor sportive va asigura:
1.1. Informarea antrenorilor și sportivilor privind recomandările autorității centrale de specialitate despre normele sanitar-epidemiologice aplicabile pentru reducerea răspândirii infecției COVID-19, inclusiv și prevederile prezentei Instrucțiuni.
1.2. Evaluarea și asigurarea funcționalității sistemelor de aerisire și ventilare, desfășurarea curățeniei generale și a dezinfecției tuturor încăperilor, înainte de redeschiderea instituțiilor sportive publice. Toate încăperile, inclusiv birourile angajaților, vestiarele, vor fi aerisite/ ventilate permanent. Vestiarele și echipamentele sportive folosite în cadrul instruirii și antrenamentelor vor fi dezinfectate la finalizarea fiecărui antrenament.
1.3. Respectarea obligatorie a măsurilor de control și combatere a infecției COVID-19, stabilite de către Comisia Națională Extraordinară de Sănătate Publică.
1.4. Echiparea personalul angajat cu mănuși, măști, dezinfectanți.
1.5. Plasarea, la intrarea în instituția sportivă, a recipientelor cu dezinfectant pentru mâini, persoanele fiind obligate să își dezinfecteze mâinile.
1.6. Afișarea, la intrarea în instituția sportivă, a pliantelor informative cu privire la măsurile de igienă, numărul maxim de vizitatori care se pot afla concomitent în sală, păstrarea distanței fizice de cel puțin 1 metru.
Fiecare entitate sportivă va desemna o persoană responsabilă de organizarea, coordonarea și controlul aplicării prevederilor prezentei Instrucțiuni.
3.1. Va fi stabilită lista personalului a cărei prezență este absolut necesară pentru pregătirea și derularea sesiunilor de antrenamente și a activităților de suport.
3.2. Înainte de intrarea în cantonament, toate persoanele vor completa o declarație de asumare pe propria răspundere, cu privire la respectarea regulilor prescrise și a instrucțiunilor de desfășurare a procesului de antrenament.
3.3. Fiecare sportiv va folosi doar obiecte personale (ex. prosop, sticlă de apă). Se interzice schimbul de obiecte personale.
3.4. Vor fi admise doar persoane care nu prezintă semne clinice de infecție respiratorie sau stare febrilă. Orice simptom va fi anunțat telefonic înainte ca persoana să ajungă la baza de antrenament.
(Modificat prin Hotărârea nr. 16 din 18 iunie 2020)
3.6. Testarea pentru COVID-19 a sportivilor și a membrilor personalului tehnic se va efectua în orice moment, la recomandarea medicului structurii sportive, pentru cazuri speciale/ simptomatice.
3.7. Se interzice accesul persoanelor care au peste 63 de ani, precum și a persoanelor cu boli cronice (boli respiratorii cronice, diabet, boli cardiovasculare ș.a.).
3.8. Se recomandă ca deplasarea către baza de antrenament să fie efectuată individual, cu mașină proprie sau cu mijloace de transport puse la dispoziție de structurile sportive. În cazul efectuării transportului organizat, vor fi respectate prevederile punctului 3 al Hotărârii nr. 11 din 15 mai 2020 a Comisiei Naționale Extraordinare de Sănătate Publică, privind măsurile de prevenire și control a infecției COVID-19 aplicate în activitatea transportului rutier de persoane.
3.9. Vor fi stabilite protocoale clare de curățenie și dezinfecție, atât pentru zonele și locațiile utilizate, cât și pentru materialele și inventarul folosit, toate echipamentele și spațiile utilizate vor fi curățate și dezinfectate după fiecare antrenament.
3.10. Va fi stabilit și urmat strict orarul antrenamentelor. Se va permite organizarea concomitentă a antrenamentelor doar în cazul disponibilității mai multor terenuri de antrenament.
3.11. Accesul grupurilor de sportivi în incinta sportivă se permite doar după efectuarea curățeniei/ dezinfecției terenului sportiv.
3.12. În primele 2 săptămâni de antrenament, procesul de instruire și antrenament se va executa în proporție maximă de 70% din program, pentru a nu extenua starea fizică a sportivilor, a nu scădea imunitatea și pentru a reduce riscul de accidentări/ traumatizări.
3.13. Accesul în cadrul entității va fi permis în funcție de capacitatea centrului/ terenului sportiv, pentru a evita aglomerația, în baza programării prealabile, calculate astfel încât, între grupurile de utilizatori, să fie suficient timp pentru efectuarea dezinfectării spațiului și a suprafețelor de contact.
3.14. La accesul în centru/ teren, va fi completat tabelul nominal al sportivilor cu datele necesare evidenței epidemiologice.
3.15. Se interzice accesul spectatorilor în centrele/ terenurile sportive.
Anexa nr. 3 la Hotărârea nr. 13 din 29 mai 2020
Instrucțiune cu privire la măsurile de prevenire a infecției COVID-19 în activitatea Bisericilor/ Lăcașelor Sfinte
Republica Moldova se află în stare de urgență de sănătate publică prin infecția COVID-19, declarată de Comisia Națională Extraordinară de Sănătate Publică, prin Hotărârea nr. 10 din 15 mai 2020.
Religia, fețele bisericești și comunitățile religioase joacă un rol important în informarea corectă despre măsurile de prevenire a răspândirii infecției COVID-19, iar parteneriatul și comunicarea eficientă și corectă între autoritățile statului și comunitatea religioasă este vital pentru protecția sănătății populației.
Riscul de infectare cu virusul SARS-CoV-2 este foarte mare, în condițiile în care slujbele bisericești se organizează în spații închise, cu aglomerări de persoane, unde respectarea distanței fizice este greu de realizat, dar și cu prezența masivă a persoanelor care fac parte din grupul cu risc major pentru infecția COVID-19.
În scopul reducerii riscului de infectare cu virusul SARS-CoV-2, este extrem de important să fie respectate cu strictețe măsurile de sănătate publică în toate activitățile bisericilor/ lăcașelor sfinte și tradițiilor de credință și cult precum:
Pentru excluderea/ diminuarea riscului de infectare cu virusul SARS-CoV-2 se vor efectua următoarele măsuri:
1.1. Organizarea slujbelor cu transmitere la distanță/ on-line.
1.2. Organizarea slujbelor la aer liber (în curțile bisericilor, mânăstirilor și altor lăcașe sfinte) cu respectarea distanței de 2 metri între persoane și purtarea măștilor de protecție.
1.3. Îndemnarea persoanelor în vârstă și celor cu boli cronice să evite locurile aglomerate și să facă rugăciunea de acasă.
1.4. Excluderea organizării pelerinajelor.
În condițiile în care slujbele bisericești se organizează în incinta lăcașului de cult/ în spații închise, vor fi respectate următoarele măsuri:
2.1. Organizarea și efectuarea, până la reluarea oficierii slujbelor, a curățeniei generale și dezinfecției întregului spațiu al lăcașului de cult, inclusiv a încăperilor auxiliare.
2.2. Monitorizarea stării de sănătate a slujitorilor bisericești și lăcașelor sfinte, inclusiv termometria, la începutul și la sfârșitul zilei de muncă. În caz de depistare a unor simptome ale infecției respiratorii acute, slujitorul nu se admite la slujbe, se autoizolează și informează medicul de familie.
2.3. Efectuarea unui triaj observațional și termometria la intrarea în lăcașele sfinte a fiecărui enoriaș, cu interzicerea accesului în interior a persoanelor care prezintă simptome de infecție respiratorie (tuse, strănut, rinoree) sau stare febrilă și informarea lor despre necesitatea consultării medicului.
2.4. Instalarea, la intrare în lăcașul sfânt, în locuri vizibile și accesibile pentru enoriași/ vizitatori a dozatoarelor cu soluție dezinfectantă pe bază de alcool pentru respectarea igienei mâinilor.
2.5. Admiterea obligatorie în lăcașele sfinte a enoriașilor, asigurați cu măști de protecție.
2.6. Organizarea și asigurarea fluxului pentru enoriași, cu scopul evitării aglomerărilor și respectării distanței fizice de 2 metri sau suprafața de 4 m2 (2x2) pentru o persoană, reieșind din suprafața totală a încăperii lăcașului.
2.7. Informarea slujitorilor și enoriașilor despre măsurile principale de prevenire a infecției cu COVID-19, evitând discriminarea și stigmatizarea, cu plasarea la loc vizibil a anunțurilor scrise privind:
2.7.1. evitarea aglomerărilor;
2.7.2. purtarea măștilor de protecție în interiorul lăcașului de cult. Masca trebuie să acopere gura și nasul;
2.7.3. respectarea distanței fizice de cel puțin 2 metri;
2.7.4. respectarea etichetei tusei și strănutului;
2.7.5. respectarea igienei mâinilor prin dezinfectarea lor cu soluție de alcool de 70% la intrarea din lăcașul de cult;
2.7.6. promovarea salutului între enoriaș și slujitori doar prin plecarea capului și închinăciune, fără îmbrățișări;
2.7.7. excluderea contactului și sărutării obiectelor de cult;
2.7.8. neadmiterea oferirii alimentelor, inclusiv consumul acestora în incinta și spațiul alăturat lăcașului sfânt.
2.8. Binecuvântarea se va oferi/ primi de la o distanță de cel puțin 1 metru.
2.9. Abținerea de la ritualul sfintei împărtășaniei.
2.10. Igienizarea și dezinfectarea periodică (la fiecare 3 ore) a suprafețelor din interiorul lăcașului și obiectelor frecvent atinse (mânerele ușilor, obiectele de cult, icoanele în caz că sunt contactate).
În timpul organizării serviciilor divine de pomenire în cimitire vor fi respectate următoarele măsuri:
3.1. Informarea slujitorilor și vizitatorilor despre măsurile principale de prevenire a infecției cu COVID-19.
3.2. Organizarea și asigurarea fluxului pentru vizitatori, printr-un număr limitat de intrări în cimitir, cu scopul evitării aglomerărilor.
3.3. Interzicerea consumului oricăror alimente și băuturi.
3.4. Atenționarea vizitatorilor despre evitarea aglomerării de persoane la mormânt, nu mai mult de 3 persoane, respectând distanța fizică 1metru între persoane.
3.5. Evitarea aglomerărilor.
3.6. Respectarea distanței fizice de cel puțin 1 metru.
3.7. Respectarea etichetei tusei și strănutului.
3.8. Respectarea igienei mâinilor prin dezinfectarea lor cu soluție de alcool de 70%.
Hotărâre nr. 12 din 25 mai 2020
7 147/29 087
3 884/20 276
1. Comisiile teritoriale extraordinare de sănătate publică, vor asigura, revizuirea tuturor hotărârilor/ dispozițiilor aprobate, aducându-le în concordanță cu Hotărârile Comisiei Naționale Extraordinare de Sănătate Publică a Republicii Moldova.
2. Punctul 12 din Hotărârea nr. 11 din 15 mai 2020 a Comisiei Naționale Extraordinare de Sănătate Publică:
2.1. Subpunctul 12.5 va avea următorul cuprins 12.5. Persoane în tranzit, inclusiv cei repatriați ca urmare a acordării protecției consulare. Itinerarul tranzitării va fi stabilit de Inspectoratul General al Poliției de Frontieră; ;
2.2. se completează cu subpunctele 12.6–12.8 cu următorul cuprins:
“12.6. Persoane care călătoresc din motive de sănătate și umanitare, inclusiv însoțitorul, după caz (cu prezentarea documentelor confirmative);
12.7. Lucrătorii transfrontalieri;
12.8. Conducătorii auto și personalul de deservire a mijloacelor de transport, care efectuează transportarea mărfurilor, echipajele aeronavelor/navelor și brigăzile garniturilor de tren.”.
3. Punctul 14 din Hotărârea nr. 11 din 15 mai 2020 a Comisiei Naționale Extraordinare de Sănătate Publică va avea următorul cuprins:
“14. Excepție de la prevederile pct. 13, în cazul în care nu prezintă semne clinice de infecție respiratorie sau stare febrilă, nu sunt obligați să respecte regimul de autoizolare o perioada de 14 (paisprezece) zile în locurile determinate, se stabilește pentru următoarele categorii de persoane:
14.1. Conducători auto și personalul de deservire a mijloacelor de transport, care efectuează transportarea mărfurilor, echipajele aeronavelor/ navelor și brigăzile garniturilor de tren;
14.2. Persoane care călătoresc din motive de sănătate sau umanitar, inclusiv însoțitorul, după caz (cu prezentarea documentelor confirmative);
14.3. Elevii/ studenții, înmatriculați în unitățile/ instituțiile de învățământ de peste hotarele țării noastre, care au de susținut probe sau examene la încheierea ciclurilor de învățământ gimnazial/ liceal/ învățământ superior;
14.4. Persoane care se deplasează în interes profesional, dovedit prin viză, permis de ședere sau un alt document confirmativ;
14.5. Lucrătorii transfrontalieri;
14.6. Membri ai misiunilor diplomatice și ai oficiilor consulare acreditate în Republica Moldova, ai organizațiilor/misiunilor internaționale, precum și membrii familiilor acestora sau personal care poate asigura ajutor umanitar;
14.7. Persoane în tranzit.”.
4. Reluarea graduală, din data semnării a Ordinelor comune ale Inspectoratului General al Poliției de Frontieră și Serviciului Vamal, a activității punctelor de trecere a frontierei de stat, ținând cont de relansarea treptată a transportului de persoane și mărfuri în trafic internațional; de restricțiile privind accesul cetățenilor străini în Republica Moldova; de regimul de autoizolare a persoanelor ce intră pe teritoriul Republicii Moldova și de restricțiile privind accesul cetățenilor Republicii Moldova în statele corespondente.
5. Reluarea, începând cu data de 26 mai 2020, a activităților de transport feroviar și rutier de persoane în trafic internațional cu respectarea strictă a următoarelor măsuri de prevenire și control a infecției COVID-19:
5.1. Asigurarea protecției personalului care efectuează cursele de transport, prin:
triajul zilnic la începutul turei de lucru (termometria, starea sănătății) al personalului angajat.
5.2. Ajustarea orarului de călătorie și a numărului de unități de transport pentru evitarea aglomerărilor de persoane;
5.3. Automonitorizarea stării de sănătate a personalului pe parcursul zilei de muncă, cu informarea angajatorului;
5.4. Limitarea numărului de persoane în transportul feroviar și rutier în trafic internațional, proporțional numărului de scaune disponibile în mijlocul de transport;
5.5. Purtarea obligatorie a măștilor de protecție de către pasageri;
5.6. Verificarea de către operatorii de transport a temperaturii pasagerilor la îmbarcarea la cursele de transport rutier sau feroviar de persoane în trafic internațional, care nu trebuie să depășească 37° grade Celsius;
5.7. Dezinfectarea suprafețelor din salon și verificarea temperaturii pasagerilor în cadrul operațiunii de transport rutier de persoane, inclusiv după fiecare tură/cursă efectuată, la stația terminus.
6. Reluarea, începând cu data de 1 iunie 2020, a activității piețelor din or. Chișinău și or. Bălți.
7. Activitatea piețelor comerciale pe întreg teritoriul Republicii Moldova se va realiza în conformitate cu Instrucțiunea cu privire la măsurile de prevenire a infecției COVID-19 în cadrul piețelor comerciale, conform Anexei nr. 1.
8. Reluarea, începând cu data de 15 iunie 2020, a activității unităților de alimentație publică, cu respectarea Instrucțiunii privind prevenirea infecției COVID-19 în activitatea instituțiilor de alimentație publică, conform Anexei nr. 2.
9. Reluarea, începând cu data de 15 iunie 2020 a activității sălilor de sport și fitness, fără vestiar, baie, piscină, cu respectarea strictă a următoarelor măsuri de sănătate publică:
9.1. Respectarea distanței fizice;
9.2. Limitarea numărului de persoane pentru o ședință de antrenament;
9.3. Amplasarea echipamentului sportiv respectând distanța de 2 metri între ele;
9.4. Asigurarea personalului cu echipament de protecție;
9.5. Asigurarea cu soluții dezinfectante la intrare și monitorizarea respectării igienei mâinilor;
9.6. Asigurarea dezinfecției echipamentului sportiv după fiecare antrenament/ ședință, cu utilizarea lavetelor de unică folosință, cu substanțe dezinfectante pentru igienizare.
10. Reluarea, începând cu data de 1 iunie, a activității bibliotecilor și muzeelor, fără organizarea evenimentelor culturale în masă, asigurând respectarea următoarelor măsuri:
10.1. Respectarea distanței fizice;
10.2. Limitarea numărului de persoane;
10.3. Amplasarea locurilor de lectură respectând distanța de 2 metri între ele;
10.4. Asigurarea personalului cu echipament de protecție;
10.5. Verificarea temperaturii fiecărui vizitator la intrare;
10.6. Asigurarea cu soluții dezinfectante la intrare;
10.7. Asigurarea aerisirii și dezinfecției suprafețelor la fiecare 2 ore.
11. În dependență de evoluția și tendința situației epidemiologice a infecției COVID-19, măsurile restrictive vor fi revizuite.
12. Nerespectarea măsurilor de sănătate publică expuse în prezenta Hotărâre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.
13. Prezenta Hotărâre intră în vigoare din momentul emiterii și se publică pe pagina oficială a Guvernului – arhivat
Anexa nr. 1 la Hotărârea nr. 12 din 25 mai 2020
Instrucțiune cu privire la măsurile de prevenire a infecției COVID-19 în cadrul piețelor comerciale
Administrația piețelor și operatorii economici de pe teritoriul piețelor comerciale vor asigura:
Organizarea și efectuarea, până la reluarea activității, a dezinfecției întregului utilaj de lucru, utilajului frigorific, spațiilor de depozitare și comercializare a produselor/ mărfurilor, tejghelelor și întregului teritoriu.
Organizarea și asigurarea fluxului pentru vizitatori/ cumpărători, cu ieșiri și intrări separate.
Atenționarea vizitatorilor/ cumpărătorilor despre obligativitatea respectării distanței fizice.
Monitorizarea stării de sănătate a angajaților, inclusiv termometria, la începutul zilei de muncă cu asigurarea evidenței. În caz de depistare a unor simptome ale infecției respiratorii acute, angajatul nu se admite la serviciu, se autoizolează și informează medicul de familie.
Efectuarea obligatorie a termometriei la intrarea în piață a fiecărui vizitator/ cumpărător, cu interzicerea accesului pe teritoriul pieței a persoanelor cu stare febrilă și informarea lor despre necesitatea consultării medicului.
Instalarea în locuri vizibile și accesibile pentru vizitatori/ cumpărători a dozatoarelor cu soluție dezinfectantă pe bază de alcool pentru respectarea igienei mâinilor.
Asigurarea obligatorie a tuturor angajaților/ comercianților cu echipament de protecție (măști, mănuși). În halele/ pavilioanele de comerț de tip închis, suplimentar vor fi instalate, după posibilitate, ecrane de protecție sau vor fi utilizate viziere.
Organizare locurilor comerciale cu respectarea unei distanțe de 2 metri intre ele.
Asigurarea cu soluții dezinfectante pentru respectarea igienei mâinilor.
Asigurarea bunei funcționalități al unităților sanitare (WC, vestiare) de pe teritoriul piețelor (pavilioanelor etc.), asigurarea permanentă a acestora cu soluții/ substanțe dezinfectante, conectarea la rețele de apeduct rece/ caldă, sistem de canalizare.
Organizarea măsurilor de dezinfecție a inventarului și suprafețelor de lucru cu soluții pe bază de alcool, cu o periodicitate de cel puțin 3 ore, fără deteriorarea calitatea și siguranței produselor alimentare.
Comercianții/ vânzătorii vor solicita cumpărătorilor respectarea distanței fizice de cel puțin 1 metru.
La finele fiecărei zile se va efectua dezinfecția utilajului/ inventarului de lucru, utilajului frigorific, spațiilor de depozitare și comercializare a produselor/ mărfurilor, tejghelelor și întregului teritoriu.
Informarea comercianților și cumpărătorilor referitor la măsurile de sănătate publică pentru prevenirea infecției COVID 19 prin intermediul postului local de radio sau alte dispozitive audio precum și prin afișarea materialelor informative, care promovează regulile de igienă și prevenire a infecției COVID-19. Materialele informative vor fi coordonate cu Agenția Națională pentru Sănătate Publică.
Administrația piețelor va aduce la cunoștință măsurile stipulate în prezenta instrucțiune tuturor operatorilor economici care își desfășoară activitatea în cadrul piețelor comerciale.
Anexa nr. 2 la Hotărârea nr. 12 din 25 mai 2020
Instrucțiune privind prevenirea infecției COVID-19 în activitatea instituțiilor de alimentație publică
Organizarea și efectuarea, până la reluarea activității, a dezinfecției întregului utilaj/ inventar de lucru, suprafețelor din spațiile de depozitare, producere, comercializare și deservire.
Asigurarea personalului cu cantități suficiente de echipament de protecție personală (măști, mănuși, șorțuri și viziere după caz). Măștile de protecție vor fi schimbate la fiecare 2 ore.
Instalarea la intrare în locuri vizibile a dozatoarelor cu dezinfectant pentru mâini pe bază de alcool.
Asigurarea folosirii unor grupuri sanitare separate pentru personal și vizitatori.
Aplicarea ecranelor de protecție din plexiglas/ sticlă la case și locurile de preluare a comenzilor.
Asigurarea condițiilor pentru respectarea igienei mâinilor, după fiecare client, la prepararea bucatelor – înainte și după orice contact cu produsele alimentare.
Efectuarea obligatorie a termometriei la intrare în local a fiecărui vizitator/ consumator cu interzicerea accesului persoanelor cu stare febrilă și informarea lor despre necesitatea consultării medicului.
Informarea vizitatorilor/ consumatorilor referitor la măsurile de prevenire a infecției COVID-19 prin afișarea materialelor informative aprobate de autorități.
Excluderea aglomerării prin asigurarea respectării distanței fizice de 1,5–2 metri intre persoane. Se va admite deservirea la mese a maximum 4 persoane, cu excepția grupurilor constituite din membrii unei familii de gradul unu și doi pe linie dreaptă și colaterală.
Igienizarea și dezinfectarea meselor de deservire se va efectua după fiecare client.
Igienizarea și dezinfectarea spațiilor de lucru a personalului, spațiilor de deservire și grupurilor sanitare la fiecare 2 ore.
Hotărâre nr. 11 din 15 mai 2020
1. Autoritățile administrației publice centrale, autoritățile publice locale, toate persoanele juridice de drept public și de drept privat înregistrate în Republica Moldova, indiferent de tipul de proprietate și forma juridică de organizare, precum și toți cetățenii Republicii Moldova și alte persoane fizice aflate pe teritoriul Republicii Moldova, vor asigura respectarea strictă a următoarelor măsuri de control și combatere a infecției COVID-19:
1.1. Asigurarea respectării distanței sociale între persoane de minim 1 (unu) metru, cu excepția în care prin prevederi speciale se stabilește respectarea unei distanțe mai mari între persoane sau în cazul regulilor de transportare a persoanelor în transportul public;
1.2. Respectarea regulilor de igienă a mâinilor;
1.3. Respectarea regulilor de igienă respiratorie;
1.4. Persoanele cărora li se stabilește regimul de autoizolare asigură respectarea regimului respectiv sub proprie răspundere;
1.5. Respectarea măsurilor impuse de autorități de către persoanele fizice și juridice care se află în teritoriile sau instituțiile cu regim de carantină;
1.6. Monitorizarea personală de fiecare persoană fizică a stării de sănătate;
1.7. Purtarea măștilor în transportul public, spațiile comerciale și spații publice închise, în situația în care nu poate fi respectată distanța socială/ fizică. Masca trebuie să acopere atât gura, cât și nasul.
2. Se stabilesc instituțiilor medico-sanitare publice și prestatorilor de servicii de sănătate de drept privat, sub responsabilitatea personală a managerilor, următoarele măsuri de control și combatere a infecției COVID-19:
2.1. Realizarea strictă a managementului calității serviciilor prestate, inclusiv a măsurilor de control a infecției COVID-19 în conformitate cu actele normative în vigoare;
2.2. Organizarea accesului fluidizat al vizitatorilor și însoțitorilor în cadrul instituției/ prestatorului;
2.3. Efectuarea triajului COVID-19 al pacientului;
2.4. Organizarea și efectuarea triajului zilnic al personalului angajat la începutul turei de lucru;
2.5. Asigurarea personalului angajat cu echipament de protecție conform riscului de expunere;
2.6. Monitorizarea utilizării corecte a echipamentului de protecție;
2.7. Asigurarea instituției cu produse dezinfectante, inclusiv pentru igiena mâinilor și organizarea măsurilor de curățare și dezinfecție;
2.8. Organizarea instruirii personalului la locul de muncă privind măsurile de prevenire, control și combatere a infecției cu COVID-19;
2.9. Reevaluarea modului și a volumului de activitate a personalului angajat, pentru facilitarea organizării lucrului de la distanță (în baza evaluării condițiilor de activitate a instituției/ prestatorului, grupurilor de risc și a condițiilor familiale a angajatului: comorbidități, vârsta, copii minori, persoane la îngrijire etc.);
2.10. Organizarea activității și amenajării locului de muncă cu respectarea măsurilor de prevenire conform Ghidului practic “Măsuri cheie pentru prevenirea infecției COVID-19 la locul de muncă”, aprobat de către Ministerul Sănătății, Muncii și Protecției Sociale.
3. Persoanele fizice și persoanele juridice, care efectuează activități de transport feroviar și rutier de persoane în trafic urban/ raional/ interraional vor asigura respectarea strictă a următoarelor măsuri de prevenire și control a infecției COVID-19:
3.1. Asigurarea protecției personalului care efectuează cursele de transport, prin:
triajul zilnic al personalului angajat la începutul turei de lucru (termometria, starea sănătății).
3.2. Ajustarea orarului de călătorie și a numărului de unități de transport, inclusiv cu restricționarea circulației în conformitate cu Hotărârile Comisiilor extraordinare de sănătate publică;
3.3. Automonitorizarea stării de sănătate a personalului pe parcursul zilei de muncă, cu informarea angajatorului;
3.4. Limitarea numărului de persoane în transportul feroviar și rutier în trafic raional și interraional – proporțional numărului de scaune disponibile în mijlocul de transport, iar pentru transportul rutier în trafic urban în limita a 60% din capacitatea de îmbarcare;
3.5. Purtarea obligatorie a măștilor de protecție pentru pasageri;
3.6. Respectarea măsurilor de curățare a suprafețelor după fiecare tură/ cursă efectuată la stația terminus.
4. Suplimentar prevederilor punctului 1, unitățile comerciale cu amănuntul vor asigura respectarea strictă a următoarelor măsuri:
4.1. Distanța socială de minim 1 (unu) metru și acces fluidizat în interior;
4.2. Triajul zilnic la începutul turei de lucru a angajaților;
4.3. Monitorizarea stării de sănătate a angajaților pe durata programului de muncă;
4.4. Asigurarea personalului cu echipamente de protecție;
4.5. Asigurarea cu dezinfectante pentru mâini la intrare;
4.6. Accesul vizitatorilor cu măști în spațiu închis;
4.7. Prelucrarea cu produse dezinfectante a suprafețelor, coșurilor, cărucioarelor etc. și asigurarea regimului de curățare umedă de minimum de 3 (trei) ori pe zi;
4.8. Aerisirea frecventă a spațiului, iar în caz de posibilitate – aerisirea permanentă.
5. Suplimentar prevederilor punctului 1, persoanele fizice și juridice care efectuează lucrări agricole, vor asigura respectarea următoarelor măsuri:
5.1. Distanța socială de minim 1 (unu) metru în timpul deplasării/ transportării și la efectuarea lucrărilor;
5.2. Condiții de alimentație separată a lucrătorilor antrenați în lucrări;
5.3. Asigurarea cu dezinfectante pentru mâini;
5.4. Obligativitatea purtării măștilor în sere și alte spații închise;
5.5. Monitorizarea stării de sănătate a lucrătorilor antrenați.
6. Instituțiile medico-sanitare publice vor asigura acordarea asistenței medicale tuturor persoanelor care întrunesc criteriile definiției de caz pentru COVID-19, indiferent de statutul acestora în sistemul asigurărilor obligatorii de asistență medicală (asigurate/ neasigurate).
7. Se interzice până la data de 30 iunie 2020 aflarea în locurile publice (păduri, parcuri, alei, plaje etc.), în grupuri mai mari de 3 persoane, cu posibilitatea de prelungire a termenului de interdicție în funcție de situația epidemiologică. Respectarea distanței sociale/ fizice de 1 (unu) metru rămâne a fi obligatorie, indiferent de numărul de persoane prezente în locurile publice.
8. Se interzice până la data de 30 iunie 2020 aflarea persoanelor în vârstă de peste 63 (șaizeci și trei) ani, în afara domiciliului și în spațiile publice fără necesitate stringentă, cu posibilitatea de prelungire a termenului de interdicție în funcție de situația epidemiologică.
9. Se interzice până la data de 30 iunie 2020 aflarea persoanelor pe terenuri de joacă, terenuri sportive, zone de agrement, cu posibilitatea de prelungire a termenului de interdicție în funcție de situația epidemiologică.
10. Se interzice până la data de 30 iunie 2020 părăsirea teritoriului Republicii Moldova pentru persoanele aflate în regim de autoizolare la domiciliu.
11. Se interzice până la data de 30 iunie 2020 organizarea și desfășurarea tuturor activităților/ competițiilor cu caracter cultural-sportiv, precum și alte măsuri/ evenimente în spații/ clădiri închise.
12. Se interzice până la data de 30 iunie 2020 intrarea pe teritoriul Republicii Moldova, prin punctele de trecere a frontierei de stat, a cetățenilor străini și apatrizilor cu următoarele excepții:
12.1. Membri de familie ai cetățenilor RM;
12.2. Persoane care posedă o viză de lungă ședere, un permis de ședere sau un document echivalent permisului de ședere eliberat de autorități;
12.3. Persoane care se deplasează în interes profesional, dovedit prin viză, permis de ședere sau un alt document echivalent;
12.4. Membri ai misiunilor diplomatice și ai oficiilor consulare acreditate în Republica Moldova, ai organizațiilor/ misiunilor internaționale, precum și membrii familiilor acestora sau personal care poate asigura ajutor umanitar;
12.5. Persoane în tranzit, inclusiv cei repatriați ca urmare a acordării protecției consulare. Itinerarul tranzitării va fi stabilit de Inspectoratul General al Poliției de Frontieră;
12.6. Persoane care călătoresc din motive de sănătate și umanitare, inclusiv însoțitorul, după caz (cu prezentarea documentelor confirmative);
12.8. Conducătorii auto și personalul de deservire a mijloacelor de transport, care efectuează transportarea mărfurilor, echipajele aeronavelor/navelor și brigăzile garniturilor de tren.
(Modificat prin Hotărârea nr. 12 din 25 mai 2020)
13. Persoanele care traversează frontiera de stat pe sensul de intrare în Republica Moldova vor completa, în mod obligatoriu fișa epidemiologică, precum și vor semna declarația pe propria răspundere de a respecta regimul de autoizolare o perioada de 14 (paisprezece) zile în locurile determinate.
14. Excepție de la prevederile pct. 13, în cazul în care nu prezintă semne clinice de infecție respiratorie sau stare febrilă, nu sunt obligați să respecte regimul de autoizolare o perioada de 14 (paisprezece) zile în locurile determinate, se stabilește pentru următoarele categorii de persoane:
14.1. Conducători auto și personalul de deservire a vehiculelor rutiere de transport marfă și a vehiculelor rutiere de transport de persoane contra cost, echipajele aeronavelor/ navelor și brigăzile garniturilor de tren;
(Modificat prin Hotărârea nr. 13 din 29 mai 2020)
14.7. Persoane în tranzit.
15. Se interzice până la data de 30 iunie 2020 activitatea unităților de agrement, recreere, sălilor de sport, centrelor sportive, bazinelor de înot, sălilor de fitness, teatrelor, cinematografelor, sălilor de concerte, muzeelor și a altor unități pentru antrenament și recreere.
16. Se suspendă, până la data de 30 iunie 2020, procesul educațional în cadrul instituțiilor de învățământ general, profesional și universitar (pentru instituțiile publice și private), cu posibilitatea de prelungire a termenului de interdicție în funcție de situația epidemiologică.
17. Se menține până la 31 mai 2020 sistarea activității piețelor comerciale din or. Chișinău și Bălți.
18. Se menține până la 31 mai 2020 sistarea activității centrelor comerciale la nivel național, cu asigurarea funcționării în regim normal a unităților de comercializare a produselor alimentare și a produselor farmaceutice, amplasate în incinta acestora.
19. Se menține până la 30 iunie 2020:
suspendarea curselor aeriene regulate de pasageri, charterelor aeriene regulate de pasageri, rutelor feroviare internaționale de transport de pasageri, transportului rutier de persoane în trafic internațional prin servicii regulate, regulate speciale, ocazionale și în regim taxi, cu relansarea treptată în funcție de situația epidemiologică;
reciprocitate privind regimul comunicării prin curse aeriene regulate cu statele corespondente;
restricțiile privind accesul cetățenilor străini în Republica Moldova;
regimul de autoizolare a persoanelor ce intră sau tranzitează teritoriul Republicii Moldova;
restricțiile privind accesul cetățenilor Republicii Moldova în statele corespondente.
20. Se admite:
20.1. Comercializarea produselor la pachet și în regim catering prin unitățile de alimentație publică și prin unitățile ce comercializează produse de patiserie, panificație și alte produse alimentare cu vânzare la geam, exceptând alte tipuri de servicii;
20.2. Comercializarea produselor alimentare la pachet prin unitățile de alimentație publică din cadrul unităților de comercializare a produselor petroliere, cu excluderea posibilității de consumare a acestora în incinta/ teritoriul unității.
21. Comerțul ambulant, se va desfășura în baza autorizației de amplasare emise de autoritatea publică locală, cu asigurarea obligatorie a respectării normelor pentru reducerea răspândirii infecției COVID-19, cu amplasarea punctului de comerț la o distanță de 3 metri unul de celălalt.
22. Se admite organizarea întrunirilor în masă cu caracter unic, cu participarea unui număr mai mic de 50 de persoane, cu respectarea măsurilor de sănătate publică și cu întocmirea obligatorie de către organizatori a listei de evidență epidemiologică a evenimentului, după modelul (nume, prenume, IDNP, număr de telefon, adresă email, adresă de domiciliu), cu excepția spațiilor care sunt în adiacentul instituțiilor publice, de învățământ, spitalelor sau altor locuri cu risc sporit de infecție.
23. Întrunirile cu caracter religios (oficierea serviciilor divine sau altor manifestări tradiționale religioase) se vor desfășura strict în aer liber (curțile bisericilor, mănăstirilor, altor culte religioase), cu respectarea obligatorie a distanței sociale de minim 2 metri și cu purtarea obligatorie de către toți participanții a măștilor de protecție.
24. Instituțiile medico-sanitare publice și prestatorii de servicii de sănătate de drept privat, vor asigura reluarea graduală a activităților consultativ-diagnostice și de tratament programate în condiții de ambulator și a examenelor medicale cu scop profilactic în condiții de ambulator, cu programarea prealabilă a pacienților, în baza documentelor Ministerului Sănătății, Muncii și Protecției Sociale cu respectarea tuturor măsurilor de precauție:
24.1. Se relansează următoarele activități medicale de ambulator, începând cu data de 16 mai 2020: activități de imunizare; asistența medicală stomatologică programată; activitatea Comisiilor medicale de examinare a conducătorilor de vehicul; activitatea Comisiilor de examinare pentru angajare la muncă în țară și peste hotarele republicii, activitatea Comisiilor medico-militare pentru examinarea medicală a recruților, Comisiilor de examinare medicală la angajare în muncă; Comisiilor de examinare medicală la angajare în muncă; Comisiilor de examinare medicală pentru port-armă, Comisiilor de examinare medicală de trimitere pentru expertizare și prelungire a gradului de dizabilitate etc., conform cerințelor actelor normative în vigoare. Prestarea serviciilor se va efectua, cu programare prealabilă, cu respectarea strictă a măsurilor de control și prevenire COVID-19, în dependență de evaluarea riscului epidemiologic pentru fiecare categorie de personal.
24.2. Se relansează următoarele activități medicale din cadrul spitalelor, începând cu data de 16 mai 2020, în condiții de staționar: serviciile de chirurgie de o zi; intervențiile chirurgicale planificate pacienților cu risc anestezic conform scorului ASA (American Society of Anesthesiology), în conformitate cu prevederile Protocolului clinic standardizat în anestezie aprobat prin ordinul nr. 861/2013; serviciile de reabilitare precoce a pacienților după AVC, infarct miocardic, traumatisme.
26. Se relansează procesul de antrenament de către sportivii, membri ai lotului național, în grupuri mici, ce nu depășesc 7 persoane, organizate strict în aer liber cu respectarea tuturor normelor pentru prevenirea și răspândirea infecției COVID-19.
27. Ministerele, Cancelaria de Stat, alte autorități administrative centrale subordonate Guvernului și structurile organizaționale din sfera lor de competență (autoritățile administrative din subordine, inclusiv serviciile publice desconcentrate și cele aflate în subordine, precum și instituțiile publice, întreprinderile de stat și societățile comerciale cu capital integral sau majoritar public în care ministerul, Cancelaria de Stat sau altă autoritate administrativă centrală are calitatea de fondator) vor organiza, desfășurarea activității în regim special de lucru, de la 7:30 până la 16:00 și pauza de masă de la 12:00 până la 12:30, cu revizuire ulterioară, în funcție de situația epidemiologică.
28. Se recomandă conducătorilor entităților publice să organizeze, în funcție de specificul activității și de necesități:
28.1. Atragerea la serviciu a personalului strict necesar pentru asigurarea funcționalității entității, activitatea căruia necesită prezența obligatorie la serviciu;
28.2. Organizarea muncii la domiciliu pentru personalul, activitatea căruia nu necesită prezența obligatorie la locul de muncă, dar poate fi asigurată la distanță.
29. Directorul Serviciului Vamal va stabili, prin act administrativ intern, pentru unele posturi vamale la frontiera Republicii Moldova regimul de muncă în schimburi, cu o durată mai mare de 12 ore, cu respectarea duratei întreruperii în muncă între schimburi.
30. Se menține suspendarea până la data de 30 iunie 2020 a activităților la clasă din cadrul entităților prestatoare de servicii educaționale de drept public sau privat.
Se admite desfășurarea componentei teoretice din cadrul programelor de studiu în regim online (indiferent de forma la care a fost autorizat pentru funcționare provizorie/ acreditat programul) iar pentru componenta practică se admit doar orele individuale care vor respecta următoarele norme de igienă și sanitație: dezinfecția suprafețelor și utilajelor/ instrumentelor, aerisirea spațiilor, purtarea măștilor, păstrarea distanței dintre participanți (cel puțin 1 m), organizarea monitorizării și triajului zilnic a personalului implicat precum și asigurarea acestuia cu echipamente de protecție, dezinfectanți.
31. Se sistează circulația transportului public din mun. Chișinău și mun. Bălți în zilele de 16–17 mai 2020 și 23–24 mai 2020.
32. Regimul de carantină în localități se va stabili în baza Instrucțiunii privind instituirea regimului de carantină în localități, conform anexei.
33. Nerespectarea măsurilor de sănătate publică expuse în prezenta Hotărâre constituie pericol pentru sănătatea publică și va servi temei pentru tragere la răspundere contravențională și/sau penală a persoanelor vinovate.
34. Prezenta Hotărâre intră în vigoare din momentul emiterii și se publică pe pagina oficială a Guvernului – arhivat
Anexă la Hotărârea nr. 11 din 15 mai 2020
Instrucțiunea privind instituirea regimului de carantină în localități
Prezenta Instrucțiune stabilește modul, criteriile, procedura de instituire a regimului de carantină în unitățile administrativ-teritoriale de nivelul I, mun. Bălți, mun. Chișinău, UTA Găgăuzia, precum și măsurile care urmează să fie adoptate și executate de către autoritățile administrației publice locale respective.
Carantina reprezintă restricția activităților de circulație, izolarea și/sau separarea de alte persoane a persoanelor suspecte de a fi infectate, dar care nu sunt bolnave, sau a bagajelor, containerelor, mijloacelor de transport ori a bunurilor suspecte de a fi contaminate într-o manieră care să prevină posibila răspândire a infecției sau contaminării.
Regimul de carantină în cadrul unei unități administrativ-teritoriale de nivelul I, mun. Bălți, mun. Chișinău, UTA Găgăuzia se instituie în baza deciziei Comisiei extraordinare de sănătate publică locală.
Instituirea regimului de carantină în cadrul unei unități administrativ-teritoriale se decide în situația înregistrării cazurilor unice confirmate de infecție, cu afectarea a 1% din populația unității administrativ-teritoriale respective), într-o perioadă de incubație, (pentru COVID-19 perioada fiind de 14 (paisprezece) zile) și/sau a clusterelor.
Ministerul Sănătății, Muncii și Protecției Sociale, Ministerul Afacerilor Interne, Ministerul Apărării, Serviciul de Informații și Securitate, după caz, alte autorități, acordă sprijin comisiile teritoriale extraordinare de sănătate publică pentru desfășurarea acțiunilor care se impun.
După stabilirea regimului de carantină, autoritățile din unitățile administrativ-teritoriale de nivelul I, mun. Bălți, mun. Chișinău, UTA Găgăuzia, asigură următoarele măsuri:
izolarea localității;
eliberarea permiselor de circulație;
interzicerea intrării/ ieșirii din localitate, cu excepția persoanelor ce desfășoară activități de asigurare a localității cu servicii (apă și canalizare, gaze naturale, energie electrică, salubrizare, poștale, bancare, comunicații electronice) și produse (alimentare, farmaceutice, petroliere, sanitaro-igienice), precum și lucrători ai unităților din sectorul agro-alimentar;
sistarea circulației transportului, cu excepția celui de tranzit și celui care asigură vitalitatea localității;
interzicerea aflării persoanelor în afara domiciliului și în spațiul public cu excepția: deplasărilor în interes de serviciu, atunci când activitatea nu poate fi desfășurată la distanță, deplasări pentru asigurare cu produse alimentare, medicamente, deplasări pentru acordarea asistenței medicale și pentru alte motive (lucrări agricole, decesul unui membru al familiei);
asistenții sociali, lucrătorii sociali și voluntarii vor asigura livrarea produselor de primă necesitate persoanelor social-defavorizate din localitate, cu respectarea măsurilor de protecție individuală.
După stabilirea regimului de carantină, autoritățile administrației publice locale, de comun cu Ministerul Afacerilor Interne, asigură următoarele măsuri:
verificarea deplasărilor la punctele de intrare/ ieșire, cu respectarea măsurilor de protecție individuală;
verificarea respectării regimului de izolare la domiciliu, în comun cu instituțiile medico-sanitare teritoriale (care acordă asistență medicală primară);
monitorizarea și interzicerea aflării persoanelor în spații publice (străzi, lăcașuri de cult, parcuri etc.), cu excepția deplasărilor permise;
verificarea respectării distanței sociale între persoane de minim 2 (doi) metri;
verificarea executării prevederilor hotărârilor/ deciziilor emise de organele competente privind evoluția situației epidemiologice a infecției COVID-19;
eliberarea tichetului de intrare pentru unitățile de transport în tranzit prin localitate, cu informarea persoanelor despre tranzitarea zonei de carantină și monitorizarea timpul parcurs și ridicarea tichetului la ieșirea din localitate.
Se interzice folosirea unităților de transport de serviciu pentru transportarea persoanelor din zona de carantină în lipsa mijloacelor individuale de protecție.
Sistarea regimului de carantină în unitatea administrativ-teritorială de nivelul I, mun. Bălți, mun. Chișinău, UTA Găgăuzia se efectuează prin Decizia Comisiei extraordinare de sănătate publică locale, în cazul în care, pe teritoriul respectiv nu se înregistrează nici un caz nou pozitiv de infectare cu COVID-19 pentru o perioadă mai mare de 14 (paisprezece) zile de la ultimul caz declarat încheiat, cu informarea în scris a Comisiei Naționale Extraordinare de Sănătate Publică.
Hotărâre nr. 10 din 15 mai 2020
În temeiul art. 58 din Legea nr. 10/2009 privind supravegherea de stat a sănătății publice (Monitorul Oficial, 2009, nr. 67, art. 183), cu modificările ulterioare, la propunerea directorului Agenției Naționale pentru Sănătate Publică, ca urmare a analizei situației epidemiologice actuale în cadrul celei de-a doua ședințe a Comitetului de Urgență al Organizației Mondiale a Sănătății (OMS) din 30 ianuarie curent a fost declarată stare de urgență de sănătate publică de interes internațional, iar la data de 11 martie 2020, a declarat infecția de COVID-19 ca pandemie.
În Republica Moldova, până la ziua de 15 mai 2020, au fost confirmate 5 553 de cazuri de infecție COVID-19, din 35 061 probe efectuate (investigarea persoanelor la COVID-19 s-a început de pe 26 februarie 2020). La moment, sub supraveghere medicală se află 38 213 persoane. În tratament la domiciliu cu forme ușoare sunt 375 persoane, iar alte 1 175 persoane se află la tratament în staționar (269 – stare gravă, 487 – stare medie și 419 stare ușoară). Numărul persoanelor tratate de COVID-19 este de 2 228, iar 190 cazuri s-au soldat cu deces. Situația epidemiologică prin infecția cu Coronavirusul de tip nou (COVID-19) în Republica Moldova este caracterizată prin înregistrarea cazurilor de clustere (grupuri de cazuri în timp, locație geografică și/sau expunere comună).
5 553/29 087
2 438/20 276
Reieșind din cele expuse, Comisia Națională Extraordinară de Sănătate Publică,
1. Se declară starea de urgență în sănătate publică pe întreg teritoriul Republicii Moldova pe perioada 16 mai – 30 iunie 2020, cu posibilitatea de prelungire a termenului dat în funcție de evoluția situației epidemiologice.
2. Se desemnează Ministerul Sănătății, Muncii și Protecției Sociale și Agenția Națională pentru Sănătate Publică în calitate de autorități publice responsabile pentru gestionarea urgenței în sănătate publică.
4. Nerespectarea prevederilor/ măsurilor stabilite de către Comisia Națională Extraordinară de Sănătate Publică constituie pericol pentru sănătatea publică și va servi temei de tragere la răspundere contravențională și/sau penală a persoanelor vinovate.
Comisiei Naționale Extraordinare de Sănătate Publică
Anexă la Hotărârea Guvernului nr. 820 din 14 decembrie 2009[2]
președinte Prim-ministru al Republicii Moldova gov.md
vicepreședinte Ministru al sănătății, muncii și protecției sociale msmps.gov.md
secretar Director al Agenției Naționale pentru Sănătate Publică ansp.md
Oleg Lozan Director al Școlii de Management în Sănătate Publică public-health.md
Cristina Lesnic Viceprim-ministru pentru reintegrare gov.md
Sergiu Pușcuța Viceprim-ministru, ministru al finanțelor mf.gov.md
Ion Perju Ministru al agriculturii, dezvoltării regionale și mediului madrm.gov.md
Igor Șarov Ministru al educației, culturii și cercetării mecc.gov.md
vicepreședinte Ministru al afacerilor interne mai.gov.md
Sergiu Railean Ministru al economiei și infrastructurii mei.gov.md
Fadei Nagacevschi Ministru al justiției justice.gov.md
Oleg Țulea Ministru al afacerilor externe și integrării europene mfa.gov.md
Alexandru Pînzari Ministru al apărării army.md
Liliana Iaconi Secretar general al Guvernului cancelaria.gov.md
Natalia Postică Consilier în domeniul dezvoltării sociale în cabinetul Prim-ministrului gov.md
Constantin Rîmiș Secretar de stat al Ministerului sănătății, muncii și protecției sociale msmps.gov.md
Marina Golovaci Secretar de stat al Ministerului sănătății, muncii și protecției sociale msmps.gov.md
Alexandru Holostenco Secretar de stat al Ministerului sănătății, muncii și protecției sociale msmps.gov.md
Mariana Grama Secretar de stat al Ministerului afacerilor interne mai.gov.md
Corneliu Groza Șef al Inspectoratului General al Poliției de Frontieră border.gov.md
Ion Tighineanu Președinte al Academiei de Științe a Moldovei asm.md
Vladislav Cotici Director general al Agenției Naționale pentru Siguranța Alimentelor ansa.gov.md
Sergiu Burduja Director al Serviciului Vamal customs.gov.md
Alexandr Esaulenco Director al Serviciului de Informații și Securitate sis.md
Mihail Harabagiu Șef al Inspectoratului General pentru Situații de Urgență dse.md
Valentina Buliga Director general al Companiei Naționale de Asigurări în Medicină cnam.md
Alin Gvidiani Șef al Biroului politici de reintegrare al Cancelariei de Stat cancelaria.gov.md
Irina Vlah Guvernator al UTA Găgăuzia gagauzia.md
Oleg Budza Președinte al Confederației Naționale a Sindicatelor din Moldova sindicate.md
Eremei Priseajniuc Director general al Agenției Medicamentului și Dispozitivelor Medicale amdm.gov.md
↑ Lege nr. 10 din 03.02.2009 privind supravegherea de stat a sănătății publice
↑ Hotărâre nr. 820 din 14.12.2009 cu privire la Comisia națională extraordinară de sănătate publică
Hotărârile Comisiei Naționale Extraordinare de Sănătate Publică (februarie–martie 2020)
Dispozițiile Comisiei pentru Situații Excepționale a Republicii Moldova (martie–mai 2020)
Autoritățile administrative ale Republicii Moldova
Informații privind Coronavirus // gov.md
Situația epidemiologică prin infecția cu Coronavirusul de tip nou (COVID-19) // ansp.md
Planul de pregătire și răspuns la infecția cu Coronavirus de tip nou (COVID-19) – arhivat
Adus de la „http://alegeri.md/index.php?title=Hotărârile_Comisiei_Naționale_Extraordinare_de_Sănătate_Publică&oldid=26431”
Ultima editare a paginii a fost efectuată la 11 august 2020, ora 21:20.